sagorsarker/bangla-wikipedia huggingface dataset:
ব্যাচেলর পয়েন্ট

ব্যাচেলর পয়েন্ট একটি বাংলাদেশী কৌতুকধর্মী ধারাবাহিক নাটক, যা ৪ আগস্ট ২০১৮ সালে চ্যানেল নাইনে সর্বপ্রথম প্রচারিত হয়। এটি পরিচালনা করেছেন কাজল আরেফিন অমি এবং এতে মুখ্য চরিত্রে অভিনয় করেছেন মিশু সাব্বির, জিয়াউল হক পলাশ, চাষী আলম, মারজুক রাসেল, তৌসিফ মাহবুব, শামীম হাসান সরকার, সাবিলা নূর, নাদিয়া আফরিন মিম, তানজিন তিশা, গুলশান আরা আহমেদ, সাঞ্জানা সরকার রিয়া, সিফাত শাহরিন, ফারিয়া শাহরিন, সুমন পাটোয়ারী, মুসাফির সৈয়দ বাচ্চু, মুকিত জাকারিয়া, শরাফ আহমেদ জীবন, তামিম মৃধা, মো: সাঈদুর রহমান পাভেল, শিমুল শর্মা, শুভ্র সাগর চক্রবর্তী প্রমুখ।
ব্যাচেলর পয়েন্ট প্রথম মৌসুম ৩১ জানুয়ারি ২০১৯ সালে শেষ হয়। দ্বিতীয় মৌসুম শুরু হয় ২১ নভেম্বর ২০১৯ সালে। কোভিড-১৯ প্রাদুর্ভাবের কারণে ৪ এপ্রিল ২০২০ সালে এটি অস্থায়ীভাবে শেষ হয়, এটি বাংলাভিশন এবং ধ্রুব টিভির ইউটিউব চ্যানেলে প্রচারিত হয়। ১০ সেপ্টেম্বর ২০২০ থেকে ব্যাচেলর পয়েন্টের আবার সম্প্রচার শুরু হয় এবং ৯ অক্টোবর ২০২০ সালে এর দ্বিতীয় মৌসুম শেষ হয়। তৃতীয় মৌসুম ১০ অক্টোবর ২০২০ সালে শুরু হয়ে ১৩ এপ্রিল ২০২১ সালে শেষ হয়। বৃহস্পতিবার থেকে শনিবার, এই তিনদিন সন্ধ্যা ৭টায় ধ্রুব টিভির ইউটিউব চ্যানেলে মৌসুম তিন প্রচার হয়। নাটকের চতুর্থ মৌসুম ১১ মার্চ ২০২২ সালে শুরু হয়ে ২৪ ডিসেম্বর ২০২২ সালে শেষ হয়। শুক্রবার থেকে রবিবার, এই তিনদিন সন্ধ্যা ৮টায় ধ্রুব টিভির ইউটিউব চ্যানেলে মৌসুম চার প্রচার হয়। নাটকটির পঞ্চম মৌসুম শুরু হয় ৭ জুন ২০২৫ সালে। প্রতি সপ্তাহের বৃহস্পতিবার ও শুক্রবার ইউটিউব ও টেলভিশনে নাটকটি সম্প্রচার করা হবে।
এই নাটকের মূল দৃশ্যপট, ঢাকা শহরে কয়েকজন অবিবাহিত ছেলের একসাথে একই ফ্ল্যাটে জীবনযাপনকে কেন্দ্র করে। এটি ঢাকা শহরে একসাথে ব্যাচেলর পয়েন্টে বসবাসকারী বিভিন্ন জেলা এবং অঞ্চলের লোকদের সম্পর্কে নির্মিত।
২০২২ সালের সেপ্টেম্বরে ব্যাচেলর পয়েন্ট নাটকের চতুর্থ মৌসুমে প্রচার হওয়া বেশ কয়েকটি সংলাপ নিয়ে সামাজিক যোগাযোগমাধ্যম ও নাট্যপ্রেমীদের মধ্যে আলোচনা-সমালোচনার জন্ম দেয়। এরই প্রেক্ষিতে ডিজিটাল প্ল্যাটফর্ম ধ্রুব টিভি ইউটিউব চ্যানেল ধারাবাহিকটির কয়েকটি পর্ব ইউটিউব থেকে সরিয়ে নেয়। মূলত আপত্তিকর ও অশ্লীল সংলাপের কারণেই সমালোচনার সৃষ্টি হয়।
দুলী, নেপাল

দুলী পশ্চিম নেপালের কর্ণালী প্রদেশের পশ্চিমী রুকুম জেলার একটি গ্রাম উন্নয়ন সমিতি। ২০১১ সালের নেপাল শুমারি অনুসারে এর জনসংখ্যা ছিলো ৪৮৩৭ জন।
খারা, নেপাল

খারা পশ্চিম নেপালের কর্ণালী প্রদেশের পশ্চিমী রুকুম জেলার একটি গ্রাম উন্নয়ন সমিতি। ২০১১ সালের নেপালের শুমারি অনুসারে এর জনসংখ্যা ছিলো ৬১৮৬ জন যারা ১১৩৩ টি স্বতন্ত্র পরিবারে বাস করতো।<ref name="National Population and Housing Census 2011(Village Development Committee/Municipality)"></ref>
যৌনসুখের অভাব

যৌনসুখের অভাব যা আনন্দ বিচ্ছিন্ন রাগমোচক ব্যাধি নামেও পরিচিত, একটি বিশেষ অবস্থা যেখানে ব্যক্তি রাগমোচন থেকেও প্রকৃত আনন্দ লাভ করতে ব্যর্থ হয়। এটি হাইপোঅ্যাকটিভ যৌনাকাঙ্ক্ষা ব্যাধির একটি রূপ বলে মনে করা হয়।
সাধারণত, ব্যক্তি রাগমোচন থেকে আনন্দ লাভ করতে সক্ষম হয়। চরমপুলকে পৌঁছানোর পরে মস্তিষ্কে রাসায়নিক সংকেত প্রকাশিত হয় এবং মোটর সংকেতগুলি সক্রিয় হয় যা পুরুষ এবং স্ত্রী উভয়েরই সংশ্লিষ্ট অঞ্চলে পেশী সংকোচনের দ্রুত চক্রের কারণ ঘটায়। কখনও কখনও এই সংকেতগুলি শরীরের নড়াচড়া এবং কণ্ঠস্বর হিসেবে অন্যান্য অনৈচ্ছিক পেশী সংকোচনের কারণ হতে পারে। পরিশেষে, প্রচণ্ড উত্তেজনা চলাকালীন, ঊর্ধ্বমুখী স্নায়ু সংকেত সেরিব্রাল কর্টেক্সে পৌছায় এবং তীব্র আনন্দের অনুভূতি অনুভুত হয়। যাদের এই ব্যাধি রয়েছে তারা কোনও উত্তেজনা ছড়িয়ে যাওয়ার বিষয়ে সচেতন থাকে, কারণ তারা এর শারীরিক প্রভাবগুলি অনুভব করতে সক্ষম। তবে তারা স্বল্প আনন্দ লাভ বা কখনো কখনো কোন আন্দই লাভ করতে সক্ষম হয় না।
মনে করা হয় যে যারা এই ব্যাধিতে ভুগছেন তারা নিউক্লিয়াস অ্যাকম্যাবনেস, মস্তিষ্কের প্রাথমিক রিওয়ার্ড কেন্দ্রের রাসায়নিক ডোপামিন নিঃসরণের ফলে কর্মহীনতায় ভুগছেন। মস্তিষ্কের এই অংশটি হাসি, আসক্তি এবং সঙ্গীত সহ আনন্দদায়ক কার্যক্রমে ভূমিকা রাখবে বলে মনে করা হয়। অতিরিক্তভাবে, এটি ভাবা হয় যে হতাশা, মাদকাসক্তি, প্রোল্যাকটিনের উচ্চ মাত্রা , কম টেস্টোস্টেরন এবং নির্দিষ্ট ওষুধের ব্যবহার ডোপামিন প্রতিরোধে ভূমিকা নিতে পারে। একটি সুষুম্না আঘাত বা ক্রনিক ক্লান্তি সিন্ড্রোম মাঝে মাঝে এই ব্যাধি হতে পারে। বয়সও এখানে ব্যাধির একটি কারণ।
হঠাৎ-সূত্রপাত হওয়া যৌনসুখের অভাব সংবেদনশীল নিউরোপ্যাথির লক্ষণও হতে পারে, যা সাধারণত পাইরিডক্সিন বিষক্রিয়া (যেমন, ভিটামিন বি৬-এর পরিপূরকগুলির বড় পরিমাণে থেকে) এর ফলাফল। এই ক্ষেত্রে, বি৬ পরিপূরক বন্ধ হয়ে যাওয়ার পরে যৌন কর্মহীনতার তৎক্ষণাৎ স্বতঃস্ফূর্ত সমাধান ঘটে।
সেরাম প্রোল্যাক্টিন (পিআরএল) এর বৃদ্ধি মনোরোগ ওষুধ থেকে রোগীদের মস্তিস্কের ঘনত্ব যৌনতাকেও প্রভাবিত করতে পারে। সাইকিয়াট্রিক মেডিসিন মস্তিষ্ককে ডোপামিন ব্লকিং এফেক্টের জন্য আরও ডোপামিন রিসেপ্টর তৈরি করে। প্রচুর পরিমাণে ডোপামিন রিসেপ্টরকে উত্তেজিত করতে যৌন মিলনের সময় প্রকাশিত সাধারণ পরিমাণে ডোপামিন অপর্যাপ্ত।
যেহেতু যৌনসুখের অভাব তার আক্রান্তদের মধ্যে যথেষ্ট অসন্তোষের উৎস, তাই রোগীদের মোকাবেলায় সহায়তা করার জন্য বেশ কয়েকটি চিকিৎসার পদ্ধতি তৈরি করা হয়েছে। মনস্তাত্ত্বিক কারণগুলির অন্বেষণ একটি পদ্ধতি, যার মধ্যে ব্যক্তির সাংস্কৃতিক এবং ধর্মীয় ইতিহাসে অতীত ট্রমা, অপব্যবহার এবং নিষেধাজ্ঞাগুলি অন্বেষণ করা অন্তর্ভুক্ত। সেক্স থেরাপি কোনও আক্রান্ত ব্যক্তিকে প্রচণ্ড উত্তেজনা সম্পর্কে সত্যতা প্রমাণ করতে এবং তার প্রত্যাশা পরীক্ষা করতে সহায়তা করার উপায় হিসাবেও ব্যবহৃত হতে পারে। অতিরিক্তভাবে রক্ত ​​পরীক্ষা রক্তের প্রবাহে হরমোন এবং অন্যান্য জিনিসগুলির স্তর নির্ধারণে সহায়তা করতে পারে যা আনন্দকে বাধা দেয়।। সাধারণভাবে, এটি বাঞ্ছনীয় যে মানসিক এবং শারীরবৃত্তীয় চিকিৎসার সংমিশ্রণটি ব্যাধিটির চিকিৎসার জন্য ব্যবহার করা উচিত।
অন্যান্য ওষুধ যা এই অবস্থার চিকিৎসার ক্ষেত্রে সহায়ক হতে পারে তার মধ্যে রয়েছে ডোপামাইন অ্যাগ্রোনিস্টস , অক্সিটোসিন , ফসফডিস্টেরেস টাইপ 5 ইনহিবিটারস এবং আলফা -২ রিসেপ্টর ব্লকাররা যোহিম্বিনের মতো।
মুরু, নেপাল

মুরু পশ্চিম নেপালের কর্ণলী প্রদেশের পশ্চিমী রুকুম জেলার একটি গ্রাম উন্নয়ন সমিতি। ২০১১ সালের নেপালের শুমারি অনুসারে এর জনসংখ্যা ছিল ৩৯৩১ জন যারা মোট ৭৮৮টি পৃথক পরিবারে বাস করে।
অর্মা, নেপাল

অর্মা পশ্চিম নেপালের কর্ণালী প্রদেশের পশ্চিমী রুকুম জেলার একটি গ্রাম উন্নয়ন সমিতি। ২০১১ সালে নেপালের আদমশুমারির সময়ে এর জনসংখ্যা ছিল ৪০২৩ জন, যারা ৭২০টি পৃথক পরিবারে বাস করতো।
মুম‌্রা, নেপাল

মুম‌্রা (মুম্‌রা) উত্তর-নেপালের কর্ণালী অঞ্চলের কালীকোট জেলার একটি গ্রাম উন্নয়ন সমিতি। নেপালের আদমশুমারি অনুসারে ১৯৯১ সালে এর জনসংখ্যা ছিলো ১৯৭৮ জন যারা মোট ৩২৮টি পৃথক পরিবারে বাস করতো।
কোটবাডা

কোটবাডা উত্তর-পশ্চিম নেপালের কর্ণালী অঞ্চলের কালীকোট জেলার একটি গ্রাম উন্নয়ন সমিতি। ২০০১ সালে নেপালের জনশুমারি অনুসারে কোটবাডায় ৮৫৪ টি পরিবারে সর্বমোট ৫৮৯৩ জন ব্যক্তি বাস করতেন।
ফুকোট

ফুকোট উত্তর-নেপালের কর্ণালী অঞ্চলের কালীকোট জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে ফুকোটে মোট ৬৪৭টি পৃথক পরিবারে সর্বমোট জনসংখ্যা ছিলো ৩৭২৫ জন।
বনু আল-মুনাজ্জিম

বনু আল-মুনাজ্জিম (), নবম ও দশম শতাব্দীর প্রমাণিত আব্বাসীয় কর্মকর্তাদের একটি ইরানি পরিবার ছিল। তারা নিজেদেরকে সাসানীয় রাজবংশের বংশধর দাবি করেছিল এবং বিবাহের মাধ্যমে আব্বাসীয় খলিফাদের সাথে ঘনিষ্ঠভাবে জড়িত ছিল।
ইবনে আল-নাদিমের মতে, বনু আল-মুনাজ্জিম ছিল মিহর-গুশনাস্পের বংশধর এবং সাসানীয় রাজা ইয়াজদেগার্ড তৃতীয় (শাসনকাল ৬৩২–৬৫১) -এর ছেলে। নবম শতাব্দীতে এই পরিবারটিকে প্রথম উল্লেখ করা হয়েছিল, যখন পরিবারের উপাধি পূর্বপুরুষ আবু মনসুর আল-মুনাজজিম (মূলত আবান-গুশনাস্প), দ্বিতীয় আব্বাসীয় খলিফা আল-মনসুরের (শাসনকাল ৭৫৪– ৭৭৫) দরবারে একজন জ্যোতিষ ("আল-মুনাজজিম") হিসেবে কাজ করেছিলেন। তাঁর পুত্র, ইয়াহিয়া আব্বাসীয় আল মামুনের (৮১৩-৮৩৩) দরবারে কাজ করেন, এবং পরে জরথ্রুস্টবাদ থেকে ইসলাম ধর্মে আসেন। ইয়াহইয়ার চার ছেলে ছিল- আলি, সাদ, আবদুল্লাহ এবং হাসান। এই চার পুত্র বাবার মতো আব্বাসীয় দরবারে কাজ করতো। এমনকি আলী খলিফা আল মুতাওয়াক্কিলের (৮৪৭-৮৬২) সাথে বন্ধুত্বও স্থাপন করেছিলেন। হারুন নামে আলীর অন্য একজন ছেলে আব্বাসীয় আদালতেও কাজ করত। হারুনের আলি নামে একটি পুত্র ছিল, তিনি শেষ পর্যন্ত বৌদাদের নতুন শাসক হওয়ার সময় বয়িদের অধীনে দায়িত্ব পালন করেছিলেন। তিনি পরিবারের শেষ পরিচিত সদস্য।
হুয়ান উরকিসু

হুয়ান হোসে উরকিসু সুস্তায়েতা (; ২৪ জুন ১৯০১ – ২২ নভেম্বর ১৯৮২; হুয়ান উরকিসু নামে সুপরিচিত) একজন স্পেনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় অ্যাথলেটিক বিলবাও এবং স্পেন জাতীয় ফুটবল দলের হয়ে একজন গোলরক্ষক হিসেবে খেলেছেন।
১৯২২–২৩ মৌসুমে, স্পেনীয় ফুটবল ক্লাব ওসাসুনার হয়ে খেলার মাধ্যমে উরকিসু তার জ্যেষ্ঠ পর্যায়ের খেলোয়াড়ি জীবন শুরু করেন। ওসাসুনায় ৫ মৌসুম অতিবাহিত করার পর তিনি রিয়াল মাদ্রিদে যোগদান করেন, যেখানে তিনি ১ মৌসুমে ১৬টি ম্যাচে অংশগ্রহণ করেছিলেন। অতঃপর তিনি অ্যাথলেটিক বিলবাওয়ে যোগদান করেন, যেখানে তিনি সর্বমোট ৩টি লা লিগা শিরোপা জয়লাভ করেছেন। সর্বশেষ ১৯৪৭–৪৮ মৌসুমে, তিনি অ্যাথলেটিক বিলবাও হতে বারাকালদোয় যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছিলেন।
১৯২৯ সালে, উরকিসু স্পেনের হয়ে আন্তর্জাতিক পর্যায়ে অভিষেক করেছেন, যেখানে তিনি কেবলমাত্র ১টি ম্যাচে অংশগ্রহণ করেছিলেন।
খেলোয়াড়ি জীবনের ইতি টানার পর ১৯৪০ সালে, উরকিসু অ্যাথলেটিক বিলবাওয়ের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। অ্যাথলেটিক বিলবাওয়ের ৭ মৌসুমের জন্য ম্যানেজারের দায়িত্ব পালন করার পর তিনি বারাকালদোয় ম্যানেজার হিসেবে যোগদান করেছিলেন। পরবর্তীতে, তিনি রিয়াল ওবিয়েদো, রিয়াল মুর্সিয়া, লেবান্তে এবং উরেন্সের হয়ে ম্যানেজারের দায়িত্ব পালন করেছিলেন। সর্বশেষ ১৯৬৩–৬৪ মৌসুমে, তিনি আলাবেসে ম্যানেজার হিসেবে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছিলেন।
আজম তারিক

আজম তারিক ( ) ( ১৯৬২ — ২০০৩) একজন পাকিস্তানি ইসলামি পণ্ডিত ও রাজনীতিবিদ। তিনি পাকিস্তানের দেওবন্দি রাজনৈতিক সংগঠন সিপাহে সাহাবা পাকিস্তানের সভাপতি ছিলেন। যেটিকে ২০০১ সালের আগস্টে পাকিস্তান সরকার আনুষ্ঠানিকভাবে নিষিদ্ধ করে এবং ২৬ জুন ২০১৮ সালে নিষেধাজ্ঞা প্রত্যাহার করে।
২০০৩ সালে তার মৃত্যুর পর মুহাম্মদ আহমেদ লুধিয়ানভী সিপাহে সাহাবা পাকিস্তানের সভাপতি নির্বাচিত হন।
আজম তারিক ১৯৬২ সালের ১০ জুলাই পাকিস্তানের পাঞ্জাব প্রদেশের একটি ছোট শহর চিচাওয়াত্নিতে এক দরিদ্র মুসলিম পরিবারে জন্মগ্রহণ করেন। তার পিতার নাম মুহাম্মদ ফাতেহ। তার পিতামাতা উভয়ই কৃষিকাজে নিয়োজিত ছিলেন। তিনি স্থানীয় একটি মাদ্রাসায় অধ্যয়ন করার পর পাকিস্তানের ২য় বৃহত্তম ইসলামি শিক্ষাকেন্দ্র জামিয়া উলুমুল ইসলামিয়াতে ভর্তি হন। 
তিনি ঝং থেকে তিনবার পাকিস্তানের জাতীয় পরিষদের সদস্য নির্বাচিত হয়েছিলেন। 
২০০১ সালের আগস্টে পাকিস্তানের রাষ্ট্রপতি পারভেজ মোশাররফ সিপাহে সাহাবা পাকিস্তান সহ সাতটি অভিযুক্ত ইসলামী সংগঠনকে নিষিদ্ধ করেছিলেন এবং সন্ত্রাসবাদে জড়িত থাকার অভিযোগে আজম তারিককে গ্রেফতার ও কারাগারে বন্দী করা হয়েছিল। 
তিনি ২০০৩ সালের ৬ অক্টোবর এম২ মোটরওয়ে ছেড়ে শহরে প্রবেশের সময় ইসলামাবাদের কাছে গুলিবিদ্ধ হয়ে নিহত হন। 
এই হত্যাকাণ্ডটি পাকিস্তানের সংখ্যাগরিষ্ঠ সুন্নি এবং ক্ষুদ্র শিয়া সম্প্রদায়ের মধ্যে ক্রমবর্ধমান সহিংস ঘটনার একটি অংশ ছিল। ২০০৩ সালের জুলাইয়ে ঘটনা সংঘটিত হয়, এতে ৫০ জনেরও বেশি নিহত হয়। 
১৩ বছর পর ২০১৭ সালের ১১ মে (এফআইএ) একজন ঘোষিত অপরাধীকে গ্রেফতার করে, যিনি আজম তারিককে হত্যা করেছিল।
মুহাম্মাদ ইবনে আলী ইবনে আব্দাল্লাহ

মুহাম্মদ ইবনে আলী ইবনে আবদাল্লাহ () বা মুহাম্মদ আল-ইমাম (৬৭৯/৮০ - ৭৪৪) আলী ইবনে আবদুল্লাহ ইবনে আল-আব্বাসের পুত্র এবং ইসলামী নবির মুহাম্মাদের (স) চাচা আল-আব্বাস ইবনে আবদুল মুত্তালিবেের প্রো পৌত্র ছিলেন। তিনি জর্ডানের হুমেইমায় জন্মগ্রহণ করেছিলেন। তিনি ছিলেন দুই প্রথম 'আব্বাসীদ খলিফা, আস-সাফাহ এবং আল-মনসুরের পিতা এবং তিনি আব্বাসীয় বংশের পূর্বসূরী ছিলেন।
আল-মুখতার ইমাম আল-হুসেনের প্রতিশোধ নেওয়ার ঘোষণা করার সময়, তিনি নিজেকে মুহাম্মদ ইবনে আল-হানাফিয়াহের (তার মতে প্রতিশ্রুত মেহেদী) প্রতিনিধি হিসাবে দাবি করেছিলেন।
মুহাম্মদ ইবনে আল-হানাফিয়াহের মৃত্যুর পরে কায়সানাইটের শিয়া ইমামিত্ব তার পুত্র আবু হাশিমের নিকট স্থানান্তরিত হয়ে আব্বাসীয় "দাওয়া" ও আব্বাসীয় বিপ্লবের পথ সুগম করেন।
সৈয়দপুর ইউনিয়ন, শিবগঞ্জ

সৈয়দপুর ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
বগুড়া জেলা থেকে উত্তর-পূর্ব পাশে এবং বগুড়া জেলার শেষ সীমান্তে সৈয়দপুর ইউনিয়ন অবস্থিত। এই ইউনিয়নের উত্তরে গাইবান্ধা জেলার গোবিন্দগঞ্জ উপজেলা, পূর্বে শালমারা ইউনিয়ন পশ্চিমে মোকামতলা ইউনিয়ন এবং উত্তরে কোচার শহর ইউনিয়ন অবস্থিত।
এই ইউনিয়নের মোট আয়তন ৬৬১৫ একর।
সৈয়দপুর ইউনিয়ন একটি ঐতিহ্যবাহী ইউনিয়ন। এই ইউনিয়নটি ঐতিহ্য বহন করে আছে। এই ইউনিয়নে সৈয়দ বংশের খুব প্রভাব ছিল বলে জানা যায়। তাই গ্রামের নামকরণ করা হয় সৈয়দগ্রাম এবং এর নামানুসারে ইউনিয়নেরও নামকরণ করা হয়।
২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৪,৩১৪ জন।
সাক্ষরতার হার ২৫.১%
ইউনিয়নের বর্তমান চেয়ারম্যান মাহমুদ হোসেন তৌফিক
সৈয়দপুর ইউনিয়নে তেমন দর্শনীয় স্থান নেই। তবে এখানে অভিরামপুর নামক গ্রামে সোনাতলা রাস্তা সংলগ্ন ৩ গুম্বুজ বিশিষ্ট একটি ঐতিহ্যবাহী মসজিদ আছে। যা প্রায় ৩০০ বছরের পুরাতন স্মৃতি বহন করে আসছে। এছাড়াও দর্শনীয় স্থান হিসাবে পরিচিত ছিল গাংনগর নামক একটি গ্রাম। যেখানে প্রাচীন কাল হতে প্রতি বৈশাখ মাসে ১০/১৫ দিন যাবত মেলা বসত। বর্তমানে, মেলাটি প্রতি বছর পহেলা বৈশাখে শুরু হয়ে ৫/৭দিন বিদ্যমান থাকে।
মোকামতলা ইউনিয়ন

মোকামতলা ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
বগুড়া জেলা শহর হতে উত্তর দিকে ২০ কিলোমিটার দূরে মোকামতলা ইউনিয়ন পরিষদ অবস্থিত। 
এই ইউনিয়নের মোট আয়তন ৬২৬৪ একর।
অনেক বছর পূর্বে শাহ মোকাম (র:) সুদুর পশ্চিমা দেশ হতে এসে এখানে বসবাস করতেন এবং এই এলাকার মানুষ জনকে ইসলামের দাওয়াত দেন। পরবর্তীতে তিনি এখানেই মূত্যুবরণ করেন । সেই হতে এ জায়গার নামকরণ হয় মোকামতলা ।
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩০,২৮৮ জন।
এই ইউনিয়নের সাক্ষরতার হার ২৪.২%
ইউনিয়নের বর্তমান চেয়ারম্যান আহসান হাবিব সবুজ।
রায়নগর ইউনিয়ন

রায়নগর ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
মহাস্থান হতে প্রায় ৩ কিলোমিটার দূরে করতোয়া নদীর তীরে ইউনিয়নটি অবস্থিত।
এই ইউনিয়নের মোট আয়তন ২০.১০ বর্গকিলোমিটার। 
প্রাচীন যুগে এই এলাকাতে হিন্দু ধর্মীয় অনুসারীরা বসবাস করত। এবং এই এলাকায় বসবাস করত রায় বংশের লোকেরা। তাদের বংশের নাম অনুসারে এই প্রাচীন এলাকার নাম হয়েছে রায়নগর।
২০০১ সালের আদমশুমারী অনুযায়ী এই ইউনিয়নের মোট জনসংখ্যা ২৮,১৭৩ জন।
এই ইউনিয়নে ২৩টি গ্রাম ও ১৭টি মৌজা নিয়ে গঠিত।
এই ইউনিয়নের সাক্ষরতার হার ২৭.১%
এখানে, ১০টি প্রাথমিক বিদ্যালয়, ৪টি উচ্চ বিদ্যালয় ও ৭টি মাদ্রাসা রয়েছে। 
হাটবাজারের সংখ্যা ৩টি।
ইউনিয়নের বর্তমান চেয়ারম্যান শফিকুল ইসলাম শফি
মাধবপুর, হুগলি জেলা

মাধবপুর হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার আরামবাগ সমষ্টি উন্নয়ন ব্লকে অবস্থিত একটি গ্রাম ও গ্রাম পঞ্চায়েত।
মাধবপুর গ্রামের স্থানাঙ্ক ।
২০১১ সালের জনগণনার তথ্য অনুযায়ী, মাধবপুর গ্রামের মোট জনসংখ্যা ১,২৬৩। এর মধ্যে ৬৪২ জন (৫১ শতাংশ) পুরুষ এবং ৬২১ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ১৬১। মাধবপুর গ্রামের মোট সাক্ষর জনসংখ্যা ১,১০২ (অন্যূন ছয় বছর বয়সী জনসংখ্যার ৭৪.১৪ শতাংশ)।
নাজিব তারাকাই

নাজিব তারাকাই (২ ফেব্রুয়ারি ১৯৯১–৬ অক্টোবর ২০২০) ছিলেন একজন আফগান ক্রিকেটার। তিনি আফগানিস্তান জাতীয় ক্রিকেট দলের হয়ে একটি একদিনে আন্তর্জাতিক এবং ১২টি টুয়েন্টি-২০ আন্তর্জাতিক ম্যাচে অংশগ্রহণ করেছেন। ২০১৪ সালে বাংলাদেশে অনুষ্ঠিত টি-২০ বিশ্বকাপের মধ্য দিয়ে নাজিবের আন্তর্জাতিক অভিষেক হয়। ঘরোয়া ক্রিকেটের প্রথম শ্রেণির ম্যাচে তার মোট রান ২ হাজারের বেশি। এছাড়া, তিনি ২০১৪ এশিয়ান গেমস ক্রিকেটে রৌপ্যপদক জয়ী আফগান দলের সদস্য ছিলেন।
নাজিব তারাকাই ২০১১-১২ সালে টি-২০ খেলায় অভিষিক্ত হন, তিনি ফয়সাল ব্যাংক টুয়েন্টি-২০ কাপে রাওয়ালপিন্ডি র‌্যামসের বিপক্ষে আফগান চিতাহস দলের হয়ে অভিষিক্ত ম্যাচটি খেলেন। সেই প্রতিযোগিতায় তিনি চিতাহস দলের হয়ে ফয়সালাবাদ ওলভস এবং মুলতান টাইগার্সের বিপক্ষে খেলেন। এই তিনটি ম্যাচে তিনি ১৮.০০ গড়ে ৫৪ রান করেন, যার মধ্যে সর্বোচ্চ স্কোরটি ছিল এক ম্যাচে ৩৪ রান। ২০১৮ সালের সেপ্টেম্বরে, আফগানিস্তান প্রিমিয়ার লিগ টুর্নামেন্টের প্রথম সংস্করণে তিনি নানগারথ দলে জায়গা পান।
তিনি ২০১৮ আহমদ শাহ আবদালি ৪-দিনের টুর্নামেন্টে স্পিন ঘর অঞ্চল দলটির শীর্ষস্থানীয় রান সংগ্রহকারী ছিলেন, তিনি দশ ম্যাচে ৭১৯ রান করেন। এছাড়া তিনি ২০১৯ আহমদ শাহ আবদালি ৪-দিনের টুর্নামেন্টে চারটি শতকসহ পাঁচ ম্যাচে ৬৭০ রান করে প্রতিযোগিতার শীর্ষস্থানীয় রান সংগ্রহকারী হন।
বাংলাদেশে অনুষ্ঠিত ২০১৪ আইসিসি বিশ্ব টুয়েন্টি২০'র মধ্য দিয়ে আন্তর্জাতিক ক্রিকেটে নাজিবের অভিষেক হয়। ২০১৪ সালে তিনি আফগানিস্তানের হয়ে ২টি টি-২০ ম্যাচ খেলেন।
২০১৭ সালে আয়ারল্যান্ডের বিপক্ষে অনুষ্ঠিত সিরিজের দ্বিতীয় টি-২০ ম্যাচে নাজিব ৯০ রান করেন, যা তার ব্যক্তিগত সর্বোচ্চ। তার ব্যাটিং এবং রশিদ খানের বোলিং নৈপুণ্যে আফগানিস্তান ম্যাচটিতে জয়লাভ করে এবং নাজিব ম্যান অফ দ্য ম্যাচ নির্বাচিত হন।
২০১৭ সালের ২৪ মার্চ গ্রেটার নয়ডায় আয়ারল্যান্ডের বিপক্ষে অনুষ্ঠিত সিরিজের পঞ্চম ওডিআই ম্যাচে নাজিবের ওডিআই অভিষেক ঘটে।
২০২০ সালের ২ অক্টোবর জালাবাদে রাস্তা পার হওয়ার সময় একটি গাড়ি নাজিবকে আঘাত করলে তিনি মাথায় গুরুতর আঘাত পান। তাকে নানগারহরের নিকটস্থ হাসপাতালে নেওয়া হয় এবং পরে কোমায় থাকাকালীন অবস্থায়ই তার মাথায় একটি অস্ত্রোপচার করা হয়। এর চারদিন পর ২০২০ সালের ৬ অক্টোবর তিনি মৃত্যুবরণ করেন।
হার্ভি অল্টার

হার্ভি জেমস অল্টার (জন্ম ১২ ই সেপ্টেম্বর ১৯৩৫) একজন মার্কিন চিকিৎসা গবেষক, ভাইরাস বিষয়ক বিজ্ঞানী ও চিকিৎসক। তিনি ২০২০ সালে শারীরবিজ্ঞান ও চিকিৎসাবিজ্ঞানে নোবেল পুরস্কার লাভ করেন। তিনি হেপাটাইটিস সি (এক ধরনের মারাত্মক যকৃৎপ্রদাহ) সৃষ্টিকারী ভাইরাস আবিষ্কারের গবেষণার জন্য বিখ্যাত। হার্ভি জেমস মার্কিন যুক্তরাষ্ট্রের ম্যারিল্যান্ড অঙ্গরাজ্যের বেথেডা শহরে জাতীয় স্বাস্থ্য সংস্থার (এনআইএইচ) সংক্রামক রোগ বিভাগের প্রাক্তন প্রধান এবং ওয়ারেন গ্রান্ট ম্যাগনুসন ক্লিনিকাল সেন্টারে ট্রান্সফিউশন মেডিসিন বিভাগের গবেষণার সহযোগী পরিচালক। ১৯৭০-এর দশকের মাঝামাঝি সময়ে হার্ভি জেমস এবং তার গবেষণা দলটি প্রমাণ করে যে সর্বাধিক ট্রান্সফিউশন পরবর্তী হেপাটাইটিস রোগ হেপাটাইটিস এ বা হেপাটাইটিস বি ভাইরাসের কারণে হয় না। স্বাধীনভাবে কাজ করে মার্কিন খাদ্য ও ওষুধ প্রশাসনের (ইউএস ফুড অ্যান্ড ড্রাগ অ্যাডমিনিস্ট্রেশন) বিজ্ঞানী হার্ভি জেমস এবং এডওয়ার্ড টাবর শিম্পাঞ্জিতে ট্রান্সমিশন অধ্যয়নের মাধ্যমে প্রমাণ করেছেন যে হেপাটাইটিসের একটি নতুন রূপ, প্রাথমিকভাবে "নন-এ, নন-বি হেপাটাইটিস" নামে পরিচিত এবং এটি কার্যকারক এজেন্ট সম্ভবত একটি ভাইরাস ছিলো। এই গবেষণার মাধ্যমে শেষ পর্যন্ত ১৯৮৮ সালে হেপাটাইটিস সি ভাইরাস আবিষ্কৃত হয়, যার জন্য হার্ভি অল্টার ২০২০ সালে মাইকেল হিউটন ও চার্লস এম রাইসের সাথে শরীরবিদ্যা বা চিকিৎসাবিদ্যায় নোবেল পুরস্কারে ভূষিত হন।
যে ভাইরাসের কারণে হেপাটাইটিস সি রোগের সৃষ্টি হয়, সেই ভাইরাস আবিষ্কারের গবেষণা পরিচানলার জন্য হার্ভি জেমস স্বীকৃতি পান এবং তিনি ২০০০ সালে মার্কিন যুক্তরাষ্ট্রের সরকারি জনস্বাস্থ্য পরিষেবাতে প্রাপ্ত সর্বোচ্চ বেসামরিক সম্মাননা "রোগশয্যার চিকিৎসা গবেষণার জন্য লস্কর-ডিবেকে পুরস্কারে" ভূষিত হন।
মাইকেল হাউটন

মাইকেল হাউটন (জন্ম: ১৯৪১) একজন ব্রিটিশ বিজ্ঞানী এবং চিকিৎসাবিজ্ঞানে ২০২০ সালে নোবেল পুরস্কার বিজয়ী। কুই-লিম চু, জর্জ কুও এবং ড্যানিয়েল ডব্লিউ ব্র্যাডলির পাশাপাশি তিনি ১৯৮৯ সালে যৌথভাবে হেপাটাইটিস সি-এর আবিষ্কার করেন। তিনি ১৯৮৬ সালে যৌথভাবে হেপাটাইটিস ডি জিনোমের আবিষ্কার করেন। হেপাটাইটিস সি ভাইরাস (এইচসিভি) আবিষ্কারের ফলে রক্ত সরবরাহে এইচসিভি সনাক্ত করার জন্য ডায়াগনস্টিক রিএজেন্টগুলির দ্রুত বিকাশ ঘটে, যার ফলে রক্ত সঞ্চালনের মাধ্যমে এইচসিভি অর্জনের ঝুঁকি তিন জনের মধ্যে এক জন থেকে দুই মিলিয়ন ব্যক্তির মধ্যে একজনে নামিয়ে এনেছে। অনুমান করা হয় যে অ্যান্টিবডি পরীক্ষা প্রতি বছর কেবলমাত্র মার্কিন যুক্তরাষ্ট্রে কমপক্ষে ৪০,০০০ টি এবং বিশ্বব্যাপী আরও অনেক নতুন সংক্রমণ প্রতিরোধ করে।
হাউটন বর্তমানে ভাইরাসবিজ্ঞানে কানাডা এক্সিলেন্স রিসার্চ চেয়ার এবং আলবার্টা বিশ্ববিদ্যালয়ের ভাইরোলজির লি কা শিং প্রফেসর, যেখানে তিনি লি কা শিং অ্যাপ্লাইড ভাইরোলজি ইনস্টিটিউটের পরিচালক হিসাবে রয়েছেন। তিনি হার্ভে জে অল্টার ও চার্লস এম রাইসের সাথে ২০২০ সালে চিকিৎসাবিজ্ঞানে নোবেল পুরস্কারে ভূষিত হন।
হাউটন ১৯৪৯ সালে যুক্তরাজ্যে জন্মগ্রহণ করেন। ১৭ বছর বয়সে মাইকেল লুই পাস্তুর সম্পর্কে পড়ে অণুজীব বিজ্ঞানী হওয়ার অনুপ্রেরণা পেয়েছিলেন। মাইকেল ১৯৭২ সালে জৈবিক বিজ্ঞানের (বায়োলজিক্যাল সায়েন্স) ডিগ্রি নিয়ে পূর্ব অ্যাঙ্গলিয়া বিশ্ববিদ্যালয় থেকে স্নাতক উপাধি অর্জন করেন এবং পরবর্তীকালে ১৯৭৭ সালে কিংস কলেজ লন্ডন থেকে জৈব রসায়নে পিএইচডি শেষ করেন।
চার্লস এম. রাইস

চার্লস মোয়েন রাইস (জন্ম: ২৫ শে আগস্ট ১৯৫২) হলেন একজন মার্কিন ভাইরাসবিজ্ঞানী এবং ২০২০ সালে চিকিৎসাবিজ্ঞানে নোবেল পুরস্কার বিজয়ী, যার গবেষণার প্রধান ক্ষেত্র হেপাটাইটিস সি ভাইরাস। তিনি নিউ ইয়র্ক সিটির রকাফেলার বিশ্ববিদ্যালয়ের ভাইরাসবিজ্ঞান বিভাগের অধ্যাপক। চার্লস মোইন আমেরিকান অ্যাসোসিয়েশন ফর অ্যাডভান্সমেন্ট অফ সায়েন্সের সভ্য, মার্কিন যুক্তরাষ্ট্রের জাতীয় বিজ্ঞান একাডেমির সদস্য এবং ২০০২ সাল থেকে ২০০৩ সাল পর্যন্ত আমেরিকান সোসাইটি ফর ভাইরোলজির ("মার্কিন ভাইরাসবিজ্ঞান সমিতি") সভাপতি ছিলেন। তিনি র‌্যালফ এফ ডব্লিউ বার্টেনস্লেগার ও মাইকেল জে সোফিয়ার সাথে যৌথভাবে ২০১৬ সালে ল্যাস্কার-ডিবেকি ক্লিনিকাল মেডিকেল রিসার্চ অ্যাওয়ার্ড পেয়েছিলেন। মাইকেল হাউটন এবং হার্ভি অল্টারের পাশাপাশি তিনি "হেপাটাইটিস সি ভাইরাস" আবিষ্কারের জন্য ২০২০ সালের শরীরবিজ্ঞান ও চিকিৎসাবিজ্ঞানে নোবেল পুরস্কারে ভূষিত হন।
থর্স হানস হ্যানসন

থর্স হানস হ্যানসন (জন্ম ১৯৫০) একজন সুইডিশ পদার্থবিজ্ঞানী যিনি স্টকহোম বিশ্ববিদ্যালয়ে একজন তাত্ত্বিক পদার্থবিজ্ঞানী হিসেবে কাজ করছেন। তিনি নোবেল কমিটির পদার্থবিজ্ঞান অংশের একজন সদস্য যারা প্রতি বছর পদার্থবিজ্ঞানে নোবেল বিজয়ীদের কে মনোনয়ন করেন। 
তিনি ১৯৭৯ সালে মৌলিক কণিকা (কোয়ার্ক) বিষয়ে একটি ডক্টরেট ডিগ্রিসহ গোটেনবার্গ বিশ্ববিদ্যালয় থেকে পিএইচডি ডিগ্রি লাভ করেন। তিনি তার বিভিন্ন বই ও লেকচারের মাধ্যমে বিজ্ঞানকে জনপ্রিয় করে তোলার কাজে ব্যস্ত থাকেন।
তিনি ২০০৯ সালে বিজ্ঞানের রয়েল সুইডিশ একাডেমি এর একজন সদস্য হিসেবে নির্বাচিত হন। 
২০১৬ সালে নোবেল পুরস্কার এর সাধারণ বিবৃতিতে তিনি সকলকে এই পুরস্কার এর গুরুত্ব ও মাহাত্ম্য বুঝাতে চেষ্টা করেন।
ফ্যোর্স্টারের সংলক্ষণ

ফ্যোর্স্টারের সংলক্ষণ হল আর্থার কোয়েস্টলার বাধ্য হ‌‌ওয়া রোগের বাধ্যতামূলক শাস্তি দেওয়ার বিষয়টি এটি সর্বপ্রথম জার্মান স্নায়ুশল্যচিকিৎসক ওটফ্রিড ফ্যোর্স্টারের দ্বারা বর্ণিত নাম।
১৯২৯ সালে ফ্যোর্স্টার তার তৃতীয় ভেন্ট্রিকলের মধ্যে একটি টিউমার আক্রান্ত রোগীর অপারেশন করেছিলেন। মিডব্রেন এর ফাইলোজেনেটিক্যাল প্রাচীন অঞ্চলে গভীরভাবে একটি ছোট গহবর যা আবেগের উত্তেজনার সাথে ঘনিষ্টভাবে সংশ্লিষ্ট। সার্জন যখন সংবেদনশীল কাঠামোটিকে প্রভাবিত করে টিউমারটিকে চালিত করতে শুরু করেছিলেন তখন, "(সচেতন রোগী) পাকের একটি মানিক ফ্লাইটে ফেটে পড়েন। তিনি সাধারণ শব্দ সমিতিগুলো প্রদর্শন করেছিলেন। পাশাপাশি অপারেটরের প্রতিটি শব্দ ফ্লাইট অব আইডিয়ার মধ্যে প্রবেশ করে। প্রতিটি শব্দ পরবর্তী শ্বদের সাথে প্রতিধ্বনিত হচ্ছে হয়েছিল এবং সমস্ত শব্দে এসন যেনো ছুরি ও কসাইয়ের সাথে মিল ছিল। এই ভয়াবহ রসবোধ কোস্টলার উল্লেখ করেছেন। এই ভয়াবহ রসবোধে, কোস্টলার আরো উল্লেখ করেছেন যে, সমস্ত "উন্মুক্ত খুলির একজন মুখবাধা অবস্থায় অপারেশন টেবিলে পড়ে আছেন"।
ভিৎসেলজাখ্ট‌
তাৎপর্যপূর্ণ অঙ্ক

তাৎপর্যপূর্ণ অঙ্ক বলতে বুঝায় একটি সংখ্যায় অবস্থিত এমন সকল অঙ্ক, সংখ্যার মান নির্ণয়ের ক্ষেত্রে যেগুলো বিশেষ গুরুত্ব বহন করে। এদের মধ্যে যেসব অঙ্ক অন্তর্ভুক্ত নয়,সেগুলো হলো-
(১)সংখ্যার প্রথমে যদি অঙ্ক হিসেবে যদি শূন্য থাকে। উদাহরণস্বরূপ -"০১৩"যে কথা, ১৩ একই কথা। এক্ষেত্রে ০ অঙ্কটি কোনো তাৎপর্য বহন করে না।
(২)দশমিকের শেষ অঙ্ক হিসেবে শূন্য থাকলে সেই শূন্য তাৎপর্যপূর্ণ অঙ্ক বিবেচিত হয় না, যদি শুধু সংখ্যার মাত্রা (Scale of number) বুঝাতে শূন্য অঙ্ক হিসেবে ব্যবহৃত হয়।
(৩) সংখ্যায় "ভুল" অঙ্কের প্রবর্তন। যেমন- প্রকৃত তথ্যের চেয়ে অধিক পূর্ণাঙ্গ হিসাব, কিংবা যন্ত্রে যে অঙ্ক পর্যন্ত পরিমাপ সম্ভব, তার চেয়ে অধিক অঙ্ক বিশিষ্ট ফলাফল হিসাব করলে অতিরিক্ত অঙ্কগুলো তাৎপর্যপূর্ণ বিবেচিত হয় না।
সংখ্যার সর্বোচ্চ স্থানীয়মান বিশিষ্ট অঙ্ক সবচেয়ে তাৎপর্যপূর্ণ অঙ্ক বিবেচিত হয়। সংখ্যার সবচেয়ে বামের অঙ্কের স্থানীয়মান সবচেয়ে বেশি,তাই সে অঙ্কটি সবচেয়ে তাৎপর্যপূর্ণ বিবেচিত হয়। আবার সর্বনিম্ন স্থানীয়মান বিশিষ্ট অঙ্ক সবচেয়ে কম তাৎপর্যপূর্ণ বিবেচিত হয়। যেহেতু সংখ্যার সবচেয়ে ডানে অবস্থিত সংখ্যার স্থানীয় মান সবচেয়ে কম, তাই এটি সবচেয়ে কম তাৎপর্যপূর্ণ অঙ্ক। যেমন -১২৩ অঙ্কে সর্ববামের ১ অঙ্কটি সবচেয়ে বেশি তাৎপর্যপূর্ণ ও সর্বডানের ৩ অঙ্কটি সবচেয়ে কম তাৎপর্যপূর্ণ বিবেচিত হয়।
"তাৎপর্য পাটিগণিত"(Significance arithmetics) গণিতের একটি বিশেষ শাখা, যেখানে সংখ্যা গণনায় যথোপযুক্ত তাৎপর্য বজায় রাখার বিষয়টি অধীত হয়। এর জন্য যে বৈজ্ঞানিক নিয়মগুলো অনুসৃত হয়, সেগুলো "অনিশ্চয়তার প্রসার"(Propagation of uncertainty) নামে পরিচিত।
তাৎপর্যবিহীন অঙ্কের ব্যবহার এড়াতে সংখ্যাগুলোর অঙ্কসংখ্যা কমিয়ে নিকটবর্তী মানে প্রকাশ করা হয়। ধরা যাক, একটি ভর পরিমাপক যন্ত্রে বস্তুর ভর পাওয়া গেল ১২.৩৪৫২৫ কেজি। এক্ষেত্রে বস্তুর ভর যদি লেখা হয় ১২.৩৪৫ কেজি, এতে ভরের মানের খুব বেশি পরিবর্তন হয় না।
তাৎপর্যপূর্ণ অঙ্ক চিহ্নিত করার বেশকিছু উপায় বিদ্যমান। সেগুলো হলো-
(১)সকল অশূন্য অঙ্ক-ই তাৎপর্যপূর্ণ। উদাহরণস্বরূপ বলা যায়- ৯১ সংখ্যাটির দুইটি তাৎপর্যপূর্ণ অঙ্ক রয়েছে (৯ এবং ১)। ১২৩.৪৫ সংখ্যাটির পাঁচটি তাৎপর্যপূর্ণ অঙ্ক রয়েছে - ১,২,৩,৪ এবং ৫।
(২)তাৎপর্যপূর্ণ অঙ্কের বাম দিকে শূন্য থাকলে সেটি কখনোই সেটা তাৎপর্যপূর্ণ হয় না। উদাহরণস্বরূপ, ০.০০০৫২ সংখ্যাটিতে দুইটি তাৎপর্যপূর্ণ অঙ্ক রয়েছে : ৫ এবং ২।
(৩)দুইটি তাৎপর্যপূর্ণ অঙ্কের মাঝে শূন্য থাকলে সেটি তাৎপর্যপূর্ণ বিবেচিত হয়। যেমন: ১০১.১২০৩ সংখ্যাটির সাতটি তাৎপর্যপূর্ণ অঙ্ক রয়েছে। যেমন :১,০,১,১,২,০ এবং ৩।
(৪) কোনো সংখ্যায় দশমিক বিন্দুর ডান দিকে অবস্থিত শূন্য তাৎপর্যপূর্ণ অঙ্ক বিবেচিত হয়। এক্ষেত্রে মানের যথার্থতার উপর অঙ্কের তাৎপর্য পরিগণিত হয়। যেমন - ১.২০ এবং ০.০৯৮০ উভয় সংখ্যার-ই তিনটি তাৎপর্যপূর্ণ অঙ্ক রয়েছে। মানের যথার্থতার উপর ভিত্তি করে ৪৫,৬০০ সংখ্যাটির তাৎপর্যপূর্ণ অঙ্কসংখ্যার তিন ধরনের মান পাওয়া যেতে পারে - ৩, ৪ এবং ৫। ১২০.০০ সংখ্যাটির তাৎপর্যপূর্ণ অঙ্কসংখ্যা পাঁচ- ১,২,০,০ এবং ০।
কোনো দেশের অধিবাসীদের মোট সংখ্যা ও অধিবাসীদের মধ্যে বিশেষ বৈশিষ্ট্যধারীদের সংখ্যার অনুপাত নির্ণয়ের ক্ষেত্রে তাৎপর্যপূর্ণ অঙ্কের ধারণা গুরুত্ববহ ভূমিকা পালন করে। তাৎপর্যপূর্ণ অঙ্কের সংখ্যা মানের যথার্থতা-কে যাতে অতিক্রম না করে, নিরীক্ষাকার্যের সময় সে বিষয়টি খেয়াল রাখা হয়।
কম্পিউটারভিত্তিক গণনা কার্যে তাৎপর্যপূর্ণ অঙ্কের গুরুত্বপূর্ণ ব্যবহার রয়েছে। বাইনারি সংখ্যার ক্ষেত্রে হিসাবকার্যে প্রায়ই তাৎপর্যপূর্ণ অঙ্ক পর্যন্ত হিসাব সীমাবদ্ধ করা হয়। "ভাসমান বিন্দু পাটিগণিত" বা ফ্লোটিং পয়েন্ট অ্যারিথমেটিকের ক্ষেত্রে এর বিশেষ ব্যবহার লক্ষণীয়।
মামুদপুর, আরামবাগ মহকুমা

মামুদপুর হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকে অবস্থিত একটি গ্রাম।
মামুদপুর গ্রামের স্থানাঙ্ক ।
২০১১ সালের জনগণনার তথ্য অনুযায়ী, মামুদপুর গ্রামের মোট জনসংখ্যা ২,১০৯। এর মধ্যে ১,০৭৪ জন (৫১ শতাংশ) পুরুষ এবং ১,০৩৫ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ২৩৮। মামুদপুর গ্রামের মোট শিক্ষিত জনসংখ্যা ১,২৮০ (অন্যূন ছয় বছর বয়সী জনসংখ্যার ৬৮.৪১ শতাংশ)।
ডেভিড জে. ম্যাককাশন তাঁর বইতে মামুমপুর গ্রামে অবস্থিত এবং সম্মুখভাগে টেরাকোটার অলংকরণে সমৃদ্ধ একটি পঞ্চরত্ন মন্দিরের কথা উল্লেখ করেছেন।
রাইনহার্ড গেনৎসেল

রাইনহার্ড গেনৎসেল (জন্ম:২৪ মার্চ ১৯৫২) হলেন জার্মানির বাড হোমবুর্গে জন্ম নেওয়া জ্যোতির্বিজ্ঞানী। তিনি ২০২০ সালে রজার পেনরোজ ও আন্ড্রেয়া গেজ সহ যৌথভাবে পদার্থবিজ্ঞানে নোবেল পুরস্কার লাভ করেন। নোবেল কর্তৃপক্ষ থেকে জানানো হয়েছে, সাধারণ আপেক্ষিকতা তত্ত্বের ভবিষ্যদ্বাণী বলিষ্ঠকরণে কৃষ্ণগহ্বর আবিষ্কারের জন্য রজার পেনরোজকে নোবেল প্রাইজের অর্ধেক মূল্য দেওয়া হবে। অন্যদিকে, বিশাল মহাকাশে ছায়াপথের কেন্দ্রে সুপারম্যাসিভ কমপ্যাক্ট অবজেক্টের আবিষ্কারের জন্য অপর দুই বিজ্ঞানীকে যৌথভাবে পুরস্কারের অর্ধেক দেওয়া হবে।
গেনৎসেল ফ্রাইবুর্গ বিশ্ববিদ্যালয় পদার্থে বিএসসি এবং ১৯৭৮ সালে বন্ বিশ্ববিদ্যালয় থেকে তিনি এমএসসি ও পিএইচডি ডিগ্রি লাভ করেন। তিনি কঠিন অবস্থা পদার্থবিজ্ঞান বিষয়ের অধ্যাপক লুডভিগ গেনৎসেল (১৯২২-২০০৩) এর পুত্র। একই বছরে রেডিও অ্যাস্ট্রোনমি ফর ম্যাক্স প্ল্যাঙ্ক ইনস্টিটিউট থেকে রেডিওস্ট্রোনমিতে তার পিএইচডি থিসিস করেছিলেন। পরবর্তীতে তিনি কেমব্রিজ, ম্যাসাচুসেটস এ হার্ভার্ড-স্মিথসোনিয়ান সেন্টার ফর অ্যাস্ট্রোফিজিক্স এ কাজ করেছিলেন। এরপরে তিনি ১৯৮০ থেকে ১৯৮২ পর্যন্ত মিলার ফেলো এবং ১৯৮০ সাল থেকে ক্যালিফোর্নিয়া বিশ্ববিদ্যালয়, বার্কলেতে পদার্থবিজ্ঞান বিভাগে সহযোগী ও পূর্ণ অধ্যাপকের দায়িত্ব পালন করেছিলেন। ১৯৮৬ সালে তিনি ম্যাক্স-প্লাঙ্ক-জেসেলশ্যাফট এর বৈজ্ঞানিক সদস্য হন এবং গার্চিংয়ে অবস্থিত ম্যাক্স প্ল্যাঙ্ক ইনস্টিটিউট ফর এক্সট্রাটেরিস্ট্রিয়াল ফিজিক্স এর পরিচালক হন। এছাড়াও, তিনি ১৯৮৮ সাল থেকে লুডভিগ-ম্যাক্সিমিলিয়ানস-ইউনিভার্সিটি মেনচেন এর প্রভাষক হিসেবে ছিলেন, পরবর্তীতে সেখানে সম্মানিত অধ্যাপকের দায়িত্ব পান। ১৯৯৯ সাল থেকে সম্পূর্ণ অধ্যাপক হিসাবে ক্যালিফোর্নিয়া বিশ্ববিদ্যালয়, বার্কলি তে তিনি একটি যৌথ অ্যাপয়েন্টমেন্টও রেখেছেন। তিনি জ্যোতির্বিদ্যায় শ পুরস্কার এর জন্য সিলেকশন কমিটিতেও দায়িত্বরত ছিলেন।
রাইনহার্ড অবলোহিত জ্যোতির্বিজ্ঞান ও উপমিলিমিটার জ্যোতির্বিজ্ঞান নিয়ে পড়াশোনা করেন। তিনি ও তার দল জ্যোতির্বিদ্যার জন্য স্থল- এবং মহাকাশ-ভিত্তিক যন্ত্রগুলির উন্নয়নে সক্রিয় ভূমিকা রেখে চলেছেন। তিনি এবং তার দল এসব যন্ত্রপাতি আকাশগঙ্গা ছায়াপথের কেন্দ্রস্থলে, Sagittarius A* এর আশেপাশে তারাগুলির গতিবিধি অনুসন্ধান করতে ব্যবহার করেছিলেন এবং দেখেছেন যে তারা একটি খুব বিশাল বস্তুকে প্রদক্ষিণ করছে, যেটি এখন কৃষ্ণ গহ্বর নামে পরিচিত। গেনৎসেল ছায়াপথের গঠন এবং বিবর্তনের গবেষণাতেও সক্রিয় অধ্যয়ন করেন।
২০১৮ সালের জুলাইয়ে, রাইনহার্ড গেনৎসেল ​ জানিয়েছে যে এস ২ (তারা) এসজিআর এ * কে ৭৬৫০ কিমি/সেকেন্ডে প্রদক্ষিণ করছে, যা আলোর গতির ২.৫৫%, যেটির ব্যাসার্ধ ছিলো ১২০ অ্যাস্ট্রোনমিক্যালে ইউনিট। 
এটি তাদের তত্ত্বটির অতিরিক্ত নিশ্চিতকরণ তথ্য দ্বারা লোহিত সরণে সাধারণ আপেক্ষিকতা এ আপেক্ষিকতাভিত্তিক বেগের পূর্বাভাসের পরীক্ষা করার অনুমতি দেয়।
আন্ড্রেয়া গেজ

আন্ড্রেয়া মিয়া গেজ (জন্ম: ১৬ ই জুন ১৯৬৫) একজন মার্কিন জ্যোতির্বিজ্ঞানী এবং ইউসিএলএ-তে পদার্থবিদ্যা ও জ্যোতির্বিজ্ঞান বিভাগের অধ্যাপক। "ডিসকভার" ম্যাগাজিন ২০০৪ সালে নিজ নিজ ক্ষেত্রে উচ্চতর দক্ষতা প্রদর্শনকারী মার্কিন যুক্তরাষ্ট্রের শীর্ষ ২০ জন বিজ্ঞানী হিসাবে আন্ড্রেয়া মিয়াকে তালিকাভুক্ত করে। "আমাদের ছায়াপথের কেন্দ্রে একটি অতিবৃহদায়তনের আঁটসাঁট বস্তু আবিষ্কারের জন্য" ২০২০ সালে তিনি রেইনহার্ড গেনজেলের সাথে পুরস্কারের অর্ধেক অংশ ভাগাভাগি করে পদার্থবিজ্ঞানে নোবেল পুরস্কারে ভূষিত হন। বাকি অর্ধেক রজার পেনরোজকে দেওয়া হয়। আন্ড্রেয়া মিয়া হলেন পদার্থবিজ্ঞানের নোবেল পুরস্কার অর্জনকারী চতুর্থ মহিলা।
সুজ্যান (গেইটন) ও গিলবার্ট গেজের কন্যা আন্ড্রেয়া নিউ ইয়র্ক সিটিতে জন্মগ্রহণ করেন। তার বাবা ইতালির রোমে তিউনিসিয়া ও জার্মানির ফ্রাঙ্কফুর্টের বংশভূত এক ইহুদি পরিবারে জন্মগ্রহণ করেন। তার মা ম্যাসাচুসেট্‌সের উত্তর অ্যাটলবোরোর আইরিশ ক্যাথলিক পরিবারে জন্মগ্রহণ করেন।
আন্ড্রেয়া শিকাগোতে বেড়ে ওঠেন এবং শিকাগো বিশ্ববিদ্যালয়ের ল্যাব স্কুলে পড়াশোনা করেন। অ্যাপোলো প্রোগ্রামের মুন অবতরণগুলি তাঁকে প্রথম মহিলা নভোচারী হওয়ার জন্য অনুপ্রাণিত করে এবং তার মা তার লক্ষ্যকে সমর্থন করেন। তার সবচেয়ে প্রভাবশালী মহিলা আদর্শ বাক্তি হলেন তাঁর উচ্চ বিদ্যালয়ের রসায়ন শিক্ষকা। তিনি গণিত বিষয়ে কলেজে পড়াশোনা শুরু করেন, তবে পরবর্তীতে পদার্থবিজ্ঞানে শিক্ষাগ্রহণ শুরু করেন। তিনি ১৯৮৭ সালে ম্যাসাচুসেট্‌স ইনস্টিটিউট অব টেকনোলজি থেকে পদার্থবিজ্ঞানে বি.এস এবং ১৯৯২ সালে ক্যালিফোর্নিয়ার ইনস্টিটিউট অব টেকনোলজিতে জেরি নিউজবাউরের নির্দেশনায় পিএইচডি অর্জন করেন।
তার বর্তমান গবেষণার ভিতরে আছে কেক টেলিস্কোপের মত উচ্চ রেজুলেশনের ছবি তোলার জন্য যন্ত্র আবিষ্কার করা। তার এই গবেষণার ফলাফল থেকে একটি গ্যলাক্সির কেন্দ্রে অবস্থিত অতি দানবীয় বস্তুর গঠন পদ্ধতি সম্পর্কে জানা যায়। তার এই গবেষণার ফলাফল্গুলোর মধ্যে একটি হলো আমাদের মিল্কিওয়ে বা আকাশগঙ্গা ছায়াপথের কেন্দ্রে যে ব্ল্যাকহোল আছে যা স্যাজাটেরিয়াস এ* এর আবিষ্কার। ছায়াপথের কেন্দ্রের এই অতিদানবীয় বস্তুকে তদন্ত করতে তিনি এর আশেপাশে থাকা তারাগুলোর গতি পর্যবেক্ষণ করেন ও গতিবিদ্যার সাহায্য নেন। 
তিনি টম লাশরেটের সাথে বিবাহ বন্ধনে আবদ্ধ হন যিনি একজন ভূতত্ত্ববিদ। তাদের দুই সন্তান আছে। মাস্টার্স সুইম ক্লাবে তিনি একজন সাতারু হিসেবে আছেন।
মধুসূদন রাও

মধুসূদন রাও(১৯ জানুয়ারি ১৮৫৩ - ২৮ ডিসেম্বর ১৯১২) ভারতের ওড়িয়া কবি ও লেখক ছিলেন।  তিনি ভক্তকবি নামে পরিচিত ছিলেন। 
মধুসূদন রাও ১৯ জানুয়ারি ১৮৫৩ সালের ২৯ জানুয়ারি ওড়িশার পুরীতে জন্মগ্রহণ করেছিলেন। তাঁর বাবা উড়িষ্যা রাজ্যের পুলিশ বিভাগের কর্মচারী ছিলেন এবং কর্মজীবনের সময় বিভিন্ন জায়গায় বদলি হয়েছিলেন। ফলস্বরূপ, মধুসূদন তাঁর স্কুলজীবনে ওড়িশার বিভিন্ন জায়গার স্কুলে পড়াশোনা করেছিলেন যেমন- গোপ, কটক, ভুবনেশ্বর এবং পুরীতে। ১৮৭১ সালে রাভেনশো কলেজ থেকে এফ.এ পাস করার পরে তিনি পড়াশোনা বন্ধ করে দিয়েছিলেন কারণ তখন পুরো ওড়িশায় বিএ পাশ দের কোনো সুযোগ-সুবিধা ছিল না । তিনি শিক্ষক হিসেবে তাঁর কর্মজীবন শুরু করেন ১৮৭১ সালে । তিনি বিভিন্ন জায়গায় শিক্ষকতা করেন । ১৮৯০ সালে তিনি শিক্ষা বিভাগের ডেপুটি ইন্সপেক্টর হন ।
১৯১২ সালের ২৮ ডিসেম্বরে মৃত্যু হয় মধুসূদন রাও এর।
তিনি ওড়িয়া ভক্তকবি নামে খ্যাত এবং আধুনিক (পশ্চিমের লিরিক্যাল ফর্ম ব্যবহার করে) ওড়িয়া কবিতার জনক হিসাবে বিবেচিত হন।
রাধানাথ রায়ের সহযোগিতায় তিনি কবিতাবলির শিরোনামে কবিতা সংকলনের ১৮৭৩ এবং ১৮৭৪ সালে দুটি খণ্ড প্রকাশ করেছিলেন।  ওড়িয়া কবিতায় তিনি নতুন যুগের সূচনা করেছিলেন।  এই সংগ্রহে, রাও পুরাতন লিরিকাল ফর্মগুলি যেমন চৌটিসা, কোইলি, বলি, পদিয়া ইত্যাদির পরিবর্তে ওড, এলিগি, সনেট ইত্যাদির মতো পশ্চিমা লিরিকাল রূপগুলি প্রতিস্থাপন করেছিলেন ।
তাঁর অন্যান্য কাব্য সংকলন, যা গীতি-রচনা সমন্বয়ে গঠিত:
<nowiki>*</nowiki>ছন্দমালা (খণ্ড ১, ১৮৮; খণ্ড ২, ১৮৯৫),
<nowiki>*</nowiki>সংগীতমালা (১৮৯৪),
<nowiki>*</nowiki>বসন্ত গাথা (১৯১০),
<nowiki>*</nowiki>কুসুমাঞ্জলি (১৯০৩)
<nowiki>*</nowiki>উৎকলগথা (১৯০৮)।
১৮৮০ সালে প্রকাশিত "প্রবন্ধমালা" ওড়িয়ায় রচনা সংকলন।
প্রবন্ধ লেখার পাশাপাশি তিনি সংস্কৃত ও ইংরেজি থেকে কয়েকটি ওড়িয়া লেখার অনুবাদ করেছিলেন।  এগুলি সাহিত্য পত্রিকা উৎকল দর্পণে প্রকাশিত হয়েছিল।
তিনি দুটি ছোট গল্প লিখেছিলেন।
এছাড়া তিনি ভবভূতির "উত্তররামচরিত" কে ওড়িয়ায় অনুবাদ করেছিলেন।
শিশুসাহিত্যেও তাঁর অবদান ছিল ।
মধুসূদন রাও সম্পর্কে বিস্তারিত তথ্য
চল্লিশা

চল্লিশা বা আল-আরবাʿঈন ( বা চেহলম () হল শিয়া মুসলমানদের একটি ধর্মীয় অনুষ্ঠান যা আশুরার চল্লিশ দিন পর পালিত হয়। এই দিনে নবী মুহাম্মাদের নাতি হুসাইন ইবনে আলীর মৃত্যুকে স্মরণ করা হয়। ৬১ হিজরীর ১০ই মুহররম (৬৮০ খ্রিষ্টাব্দ) কারবালার যুদ্ধে উমাইয়া খলিফা প্রথম ইয়াজিদের সৈন্যবাহিনী ইমাম হোসেন ও তাঁর ৭১ জন সহচারীকে কতল করে।
বহু মুসলিম ঐতিহ্যে পরিবারের কোনো সদস্যের মৃত্যুর পরে বা প্রিয়জনের মৃত্যুর পরে শোকের নকেও আরবাঈন বা চল্লিশা বলা হয়। আরবাঈন পৃথিবীর বৃহত্তম তীর্থযাত্রাগুলোর মধ্যে একটি, এসময় ৪৫ মিলিয়ন মানুষ ইরাকের কারবালা শহরে যায়।
৪০ সংখ্যাটির তাৎপর্যের মূল কারণ মুহম্মদের একটি উক্তি বা হাদীসঃ "আমার লোকদের মধ্যে যারা বিদ্বান মানুষ হিসেবে চল্লিশটি হাদীস মুখস্থ করবে, শেষ বিচারের দিনে আল্লাহ বিবেচনা করবেন"।
শিয়া সম্প্রদায়ের অসংখ্য ইসলামী পণ্ডিত নবী ও ইমামগণের অনুসরণ করে "চল্লিশটি হাদীসের সংগ্রহ" সংগ্রহ করেছেন।
জিয়ারত আরবাইন একটি প্রার্থনা যা সাধারণত আরবাইনের দিনে কারবালায় পাঠ করা হয়। এটি শিয়া ইমাম ইমাম জাফর আল-সাদিক থেকে সাফওয়ান আল-জামাল থেকে বর্ণিত হয়েছে, যেখানে ইমাম তাকে ইমাম হুসাইনের মসজিদ পরিদর্শন করতে এবং আরবাইনে একটি নির্দিষ্ট ভ্রমণ প্রার্থনা পাঠ করার নির্দেশ দেন যার দ্বারা বিশ্বাসীকে অবশ্যই হুসেইনে বিশ্বাস করতে হবে। এর আদর্শের প্রতিশ্রুতি। জিয়ারত বা প্রার্থনা এমন একটি পাঠ্য যা হুসাইনকে নবী আদম, নূহ, ইব্রাহিম, মূসা, যীশু মসীহ এবং মুহাম্মদ সাহাবের "উত্তরসূরি" হিসাবে উল্লেখ করে।
যদিও আরবাইন একটি স্বতন্ত্রভাবে শিয়া আধ্যাত্মিক অনুশীলন, সুন্নি মুসলমান এমনকি খ্রিস্টান, ইয়াজিদি, জরথুস্ট্রিয়ান এবং সাবিয়ানরা উভয়ই তীর্থযাত্রা করে এবং ভক্তদের সেবা করে। সুইডেন, রাশিয়া সহ ইউরোপীয় দেশের তীর্থযাত্রীরা এমনকি ভ্যাটিকান সিটির একটি প্রতিনিধি দলও অতীতের আচার -অনুষ্ঠানে যোগ দিয়েছে। কিছু ইরাকি খ্রিস্টান ধর্মীয় নেতাও ভ্যাটিকান থেকে প্রতিনিধিদলে যোগ দেন।
ঘানা, নাইজেরিয়া, তানজানিয়া এবং সেনেগাল সহ বিভিন্ন আফ্রিকান দেশ থেকে বেশ কয়েকটি প্রতিনিধি দলও আরবিনে অংশ নিয়েছে।
ওজন মাপনী

একটি ওজন মাপনী বা ভর মাপনী হলো ওজন বা ভর পরিমাপ করার একটি যন্ত্র।
প্রথাগত মাপনী একটি আলম্ব থেকে সমান দূরত্বে ঝোলানো দুটি থালা বা বাটি নিয়ে গঠিত। একটি থালায় অজানা ভর (বা ওজনের) একটি বস্তু থাকে, জানা ভর অন্য থালায় রাখা হয় যতক্ষণ না যান্ত্রিক ভারসাম্য আসে এবং থালা দুটি সমান তলে আসে। দুটি থালায় রক্ষিত ভর সমান হলেই এটি হয়। নিখুঁত মাপনী ঠিক মধ্যবিন্দুতে স্থিত হয়। একটি স্প্রিং মাপনী'তে ভর (বা ওজন) নির্ধারণ করতে জ্ঞাত দৃঢ়তার একটি স্প্রিং ব্যবহার করা হয়। একটি নির্দিষ্ট ভর ঝোলানো হলে স্প্রিংটির দৃঢ়তার (বা স্প্রিং ধ্রুবক) উপর নির্ভর করে স্প্রিংটি একটি নির্দিষ্ট পরিমাণে প্রসারিত হবে। হুকের সূত্র অনুযায়ী, বস্তুটি যত ভারি হবে, স্প্রিং তত প্রসারিত হবে। বিভিন্ন ভৌত নীতি ব্যবহার করে বিভিন্ন ধরনের মাপনী তৈরি করা হয়।
কিছু মাপনীতে কিলোগ্রামের মত ভরের এককের পরিবর্তে নিউটনের মত বলের (ওজন) এককে পড়ার জন্য মাপাঙ্কন করা থাকে। মাপনীগুলি ব্যবসায়ে ব্যাপকভাবে ব্যবহৃত হয়, কারণ অনেক পণ্যই ভরের হিসাবে বিক্রি এবং প্যাকেটজাত হয়।
দাঁড়িপাল্লা বা তুলাযন্ত্র এমন একটি সাধারণ মাপনী যে এটির ব্যবহারের কোন প্রমাণের প্রয়োজন পড়েনা। পরম ভর নির্ধারণ করার পাথরগুলির জন্য প্রত্নতত্ত্ববিদেরা তুলাযন্ত্রকে পুরাতাত্ত্বিক নিদর্শনের সঙ্গে সংযুক্ত করেন। তুলাযন্ত্রগুলি পরম ভর পরিমাপের বহু আগে আপেক্ষিক ভর নির্ধারণের জন্য ব্যবহৃত হত।
ওজনমাপনীর অস্তিত্বের প্রাচীনতম প্রমাণগুলি র, সেগুলি সিন্ধু নদীর উপত্যকায় পাওয়া। এর আগে, মাপনীর অভাবে কোনও বেচাকেনা সম্পাদিত হয়নি।
প্রাথমিক বসতিগুলিতে পাওয়া
তুলাযন্ত্রের নকশা এবং বিকাশের সমস্ত অগ্রগতির সাথে, খ্রিস্টীয় সপ্তদশ শতাব্দী পর্যন্ত সমস্ত মাপনীই বিভিন্ন ধরনের তুলাযন্ত্র ছিল। ব্যবহৃত ওজনের মান নির্ধারণ – এবং ব্যবসায়ীদের সঠিক ওজন ব্যবহারে নিশ্চিত করা – এই সময় জুড়ে সরকারের এই নিয়ে যথেষ্ট ব্যস্ততা ছিল।
মাপনীর মূল কাঠামোতে থাকে একটি দণ্ড, যার কেন্দ্রে আছে একটি আলম্ব। সর্বোচ্চ নির্ভুলতার জন্য, আলম্বটি একটি ধারালো ভি-আকৃতির ক্ষুদ্র কীলকের মত হয় যেটি একটি অগভীর ভি-আকারের বিয়ারিংয়ে বসানো থাকে। বস্তুর ভর নির্ধারণ করার জন্য, মানক ভরের সমাহার দণ্ডের এক প্রান্তে ঝুলানো হয়, অজানা ভরের বস্তুটি দণ্ডের অন্য প্রান্তে ঝুলিয়ে দেওয়া হয় (ভারসাম্য এবং স্টিইয়ার্ড ভারসাম্য দেখুন)। নির্ভুল কাজের প্রয়োজনে (যেমন গবেষণামূলক রসায়ন), এই ধরনের তুলাযন্ত্র এখনও উপলব্ধ সবচেয়ে সঠিক প্রযুক্তিগুলির মধ্যে একটি। এগুলি সাধারণত পরীক্ষামূলক ভরের মাপাঙ্কন করার জন্য ব্যবহৃত হয়।
সৌদি আরবের প্রদেশসমূহ

সৌদি আরবের অঞ্চল, এছাড়া সৌদি আরবের প্রদেশ, নামেও পরিচিত এবং আনুষ্ঠানিকভাবে সৌদি আরব রাজত্বের প্রদেশসমূহের আমিরাত () নামে পরিচিত, হচ্ছে সৌদি আরব রাজত্বের ১৩ টি আমিরাত (ভৌগোলিকভাবে, প্রদেশ/অঞ্চল; প্রথম-স্তরের প্রশাসনিক বিভাগ)।
ব্রায়ান মাদজিঙ্গানিয়ামা

ব্রায়ান মাদজিঙ্গানিয়ামা (; জন্ম: ৯ এপ্রিল, ১৯৯৫) হারারে এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশক থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ঈগলস ও র‍্যাঞ্জার্স দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলছেন। এছাড়াও, ডানহাতে অফ ব্রেক বোলিংয়ে পারদর্শী তিনি।
১ মার্চ, ২০১৯ তারিখে প্রো৫০ চ্যাম্পিয়নশীপে ম্যাশোনাল্যান্ড ঈগলসের পক্ষে লিস্ট এ ক্রিকেটে অভিষেক ঘটে তার। ১৩ মার্চ, ২০১৯ তারিখে স্টানবিক ব্যাংক ২০ সিরিজে একই দলের পক্ষে টুয়েন্টি২০ খেলায় অভিষিক্ত হন তিনি।
২০১৯ সাল থেকে ব্রায়ান মাদজিঙ্গানিয়ামা’র প্রথম-শ্রেণীর খেলোয়াড়ী জীবন চলমান রয়েছে। ১৮ ডিসেম্বর, ২০১৯ তারিখে লোগান কাপ প্রতিযোগিতায় র‍্যাঞ্জার্সের পক্ষে প্রথমবারের মতো প্রথম-শ্রেণীর ক্রিকেটে অংশ নেন।
সমগ্র খেলোয়াড়ী জীবনে এ পর্যন্ত একটিমাত্র টেস্টে অংশগ্রহণ করেছেন ব্রায়ান মাদজিঙ্গানিয়ামা। ১৯ জানুয়ারি, ২০২০ তারিখে হারারেতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। তাকে কোন ওডিআইয়ে অংশগ্রহণ করার সুযোগ দেয়া হয়নি।
২০১৯-২০ মৌসুমে শ্রীলঙ্কা দল জিম্বাবুয়ে সফরে আসে। সফরকারী দলের বিপক্ষে টেস্ট সিরিজে অংশগ্রহণকল্পে তাকে জিম্বাবুয়ের টেস্ট দলে অন্তর্ভুক্ত করা হয়। ১৯ জানুয়ারি, ২০২০ তারিখে হারারেতে অনুষ্ঠিত সিরিজের প্রথম টেস্টে তার অভিষেক পর্ব সম্পন্ন হয়। তিনি কেভিন কাসুজা’র পরিবর্তে অতিরিক্ত খেলোয়াড় হিসেবে খেলেন। এরফলে, ব্রায়ান মাদজিঙ্গানিয়ামা প্রথম ক্রিকেটার হিসেবে অতিরিক্ত খেলোয়াড় থাকা অবস্থায় টেস্টে অভিষিক্ত হন।
সংরক্ষণ সূত্র

সংরক্ষণ সূত্র পদার্থবিজ্ঞানের এমন একটি সূত্র,যার বিবৃতি নিম্নরূপ -"বিচ্ছিন্ন অবস্থায় কোনো বস্তুর পরিমাপযোগ্য বৈশিষ্ট্য বিদ্যমান হলে, সময়ের সাথে অবস্থার পরিবর্তন হলেও কখনো পরিমাপযোগ্য বৈশিষ্ট্যের কোনো পরিবর্তন হয় না।"শক্তির সংরক্ষণশীলতা, সরলরৈখিক ভরবেগের সংরক্ষণশীলতা, কৌণিক ভরবেগের সংরক্ষণশীলতা ও তড়িৎ আধানের সংরক্ষণশীলতা সংরক্ষণ সূত্রের প্রমাণ। ভর, ত্রিমাত্রিক ক্ষেত্রের স্থানাঙ্কের চিহ্নের পরিবর্তন (Parity),লেপটন সংখ্যা, বেরিওন সংখ্যা, কোনো বস্তুর কোয়ার্ক দশায় গঠন (Strangeness) এবং শক্তিশালী আন্তঃক্রিয়ার কোয়ান্টাম প্রভাব ( Hypercharge) -এসব ক্ষেত্রেও সংরক্ষণ সূত্রের প্রভাব উল্লেখযোগ্য।
"মানের পরিবহন সমীকরণ" দ্বারা সংরক্ষণ সূত্র প্রকাশ করা হয়। একে আংশিক ব্যবকলনীয় সমীকরণের মাধ্যমেও প্রকাশ করা যায়। কোনো বিন্দুতে বা কোনো স্থানের অভ্যন্তরে সংরক্ষিত মান শুধু তখনই পরিবর্তিত হবে, যখন স্থানটির ভিতরে বা বাইরে সঞ্চারিত শক্তির মানের পরিবর্তন ঘটবে।
নোয়েথারের উপপাদ্য অনুযায়ী, প্রতিটি সংরক্ষণ সূত্রের সাথে প্রতিসমতা কোনো না কোনোভাবে সম্পর্কিত।
সংরক্ষণ সূত্র কোনো কোনো মানের ক্ষেত্রে কোনো কোনো সময় শতভাগ প্রযোজ্য হলেও বিশেষ দশায় বিশেষ ক্ষেত্রে এটি শতভাগ না হলেও প্রায় নির্ভুলভাবে প্রযোজ্য। এগুলো হলো-
(১) যান্ত্রিক শক্তির সংরক্ষণশীলতা
(২)স্থির ভরের সংরক্ষণশীলতা
(৩)বেরিওন সংখ্যার সংরক্ষণশীলতা
(৪)লেপটন সংখ্যার সংরক্ষণশীলতা
(৫)মৌলিক কণিকার দশার সংরক্ষণশীলতা
(৬)স্থানাঙ্ক চিহ্নের পরিবর্তন সমতা
প্রতিসমতার মূলনীতি মেনে চলে, কিংবা প্রতিসমতার সাথে কোনো না কোনোভাবে সম্পৃক্ত সূত্রগুলোর তালিকা নিম্নরূপ:
"মানের পরিবহন" বলবিদ্যায় মান-পরিবহন সূত্র সংরক্ষণ সূত্রের অন্যতম ব্যবকলনীয় রূপ পরিগণিত হয়। যেমন- কোনো তড়িৎ আধান "q" এর সংরক্ষণশীলতা নিম্নরূপ:
formula_1
এখানে, ∇. হলো ডাইভারজেন্স অপারেটর, "ρ" হলো আধানের ঘনত্ব, "j" হলো আধানের ফ্লাস্ক আর "t" হলো সময়।
আমরা যদি ধরে নিই, আধানের গতি u সময় ও অবস্থানের একটি সচল ফাংশন, তাহলে:
একমাত্রিক ক্ষেত্রে, বক্ররৈখিক আংশিক ব্যবকলনীয় সমীকরণের অধিবৃত্তাকার রূপরেখার মাধ্যমে একে নিম্নরূপে প্রকাশ করা যায়:
formula_4
এখানে অধীন চলক "y" হলো সংরক্ষিত মানের ঘনত্ব এবং "A(Y)" কারেন্ট জ্যাকোবিয়ান।
অসমজাতীয় ঘটনার ক্ষেত্রে সমীকরণটি নিম্নরূপ :
অসমজাতীয় ঘটনার ক্ষেত্রে সমীকরণটি প্রকৃতপক্ষে সংরক্ষণ সূত্র মেনে চলে না ;এটিকে সমতার সমীকরণ অভিহিত করা যেতে পারে। নির্ভরশীল চলক "y" হলো অসংরক্ষিত মান এবং অসম ধ্রুবক "s(x,y,t)" হলো ডাইভারজেন্স। ভরবেগ, শক্তি (নেভিয়ার স্টোকস সমীকরণ) ও বিশৃঙ্খলা মাত্রা সাম্য সমীকরণ এর প্রকৃষ্ট উদাহরণ।
দুঃস্বপ্নলোক

দুঃস্বপ্নলোক বলতে অদূর ভবিষ্যতে উদ্ভূত হতে পারে, এমন এক অবিচার ও দুঃখযন্ত্রণায় পরিপূর্ণ বিভীষিকাময় কাল্পনিক অপবিশ্ব বা অপসমাজকে বোঝায় যার সবকিছুই ত্রুটিপূর্ণ। সাধারণত দুই ধরনের দুঃস্বপ্নলোক কল্পনা করা হয়: মহাপ্রলয়োত্তর দুঃস্বপ্নলোক ও রাষ্ট্রীয় দুঃস্বপ্নলোক। এর সমার্থক আরেকটি পরিভাষা হল কল্পনরক।
"মহাপ্রলয়োত্তর দুঃস্বপ্নলোকে" (Post-apocalyptic dystopia) সাধারণত কোনও মানবসৃষ্ট মহাযুদ্ধ (পারমাণবিক ধ্বংংসলীলা) বা প্রাকৃতিক মহাবিপর্যয়ের প্রেক্ষিতে উদ্ভূত নিয়মকানুনহীন নৈরাজ্যমূলক মানবসমাজের সৃষ্টি হয়। এর অধিবাসীরা সাধারণত জনাকীর্ণ, ঘিঞ্জি পরিবেশে সর্বব্যাপী অপরাধ ও সহিংসতার মাঝে চরম দুর্দশাগ্রস্ত, হতদরিদ্র, লাঞ্ছিত, ভীতসন্ত্রস্ত, নিপীড়িত জীবনযাপন করে। এছাড়া মানবসৃষ্ট পরিবেশগত বিপর্যয়, পৃথিবীপৃষ্ঠে গ্রহাণুর অভিঘাত, বহির্জাগতিক জীবদের আক্রমণ, জীবাণুঘটিত বৈশ্বিক মহামারি, মানুষের চেয়ে বেশি বুদ্ধিমান যান্ত্রিক কৃত্রিম বুদ্ধিমত্তার আবির্ভাব, জীবাশ্ম জ্বালানির সমাপ্তি, ইত্যাদিও এ ধরনের দুঃস্বপ্নলোকের জন্ম দেবে বলে কল্পনা করা হয়।
"রাষ্ট্রীয় দুঃস্বপ্নলোকে" (Statist dystopia) সাধারণত প্রযুক্তির অপব্যবহারের মাধ্যমে চরম ক্ষমতাধর স্বৈরতন্ত্র দ্বারা শাসিত দমনমূলক এক চরম বৈষম্যমূলক সমাজ কল্পনা করা হয়, যা আপাতদৃষ্টিতে সুশাসিত মনে হলেও বাস্তবপক্ষে শেষ হিসাবে যা ব্যক্তিস্বাধীনতাহীন, মতামতহীন, মনুষ্যত্বহীন, যন্ত্রবৎ নাগরিকে পূর্ণ। যেমন ইংরেজি সাহিত্যে অ্যালডাস হাক্সলি রচিত "ব্রেইভ নিউ ওয়ার্ল্ড", জর্জ অরওয়েল রচিত "নাইন্টিন এইটি-ফোর" ও রে ব্র্যাডবেরি রচিত "ফ্যারেনহাইট ৪৫১" গ্রন্থে এরকম দুঃস্বপ্নলোক চিত্রায়িত করা হয়েছে।
দুঃস্বপ্নলোকের বিপরীত ধারণাটি হল স্বপ্নলোক বা স্বপ্নপুরী। ১৯শ শতকের ইংরেজ দার্শনিক জন স্টুয়ার্ট মিল গ্রিক উপসর্গ "ডিস" এবং স্বপ্নলোকের ইংরেজি অনুবাদ "ইউটোপিয়া" এই দুইটি অংশ জোড়া লাগিয়ে "ডিসটোপিয়া" তথা দুঃস্বপ্নলোক শব্দটি উদ্ভাবন করেন।
চার্লটন শুমা

চার্লটন কৃশ শুমা (; জন্ম: ১৯ এপ্রিল, ১৯৯৩) মাতাবেলেল্যান্ডের বুলাওয়ে এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০২০-এর দশকের শুরুরদিক থেকে জিম্বাবুয়ের পক্ষে আন্তর্জাতিক ক্রিকেটের সকল স্তরে অংশগ্রহণ করছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড তুস্কার্স ও র‍্যাঞ্জার্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করছেন চার্লটন শুমা।
২০১৬ সাল থেকে চার্লটন শুমা’র প্রথম-শ্রেণীর খেলোয়াড়ী জীবন চলমান রয়েছে। ২৩ ফেব্রুয়ারি, ২০১৯ তারিখে প্রো৫০ চ্যাম্পিয়নশীপে মাতাবেলেল্যান্ড তুস্কার্সের পক্ষে লিস্ট এ ক্রিকেটে অভিষেক ঘটে তার। ১৪ মার্চ, ২০১৯ তারিখে স্টানবিক ব্যাংক ২০ সিরিজ প্রতিযোগিতায় একই দলের পক্ষে টুয়েন্টি২০ খেলায় প্রথমবারের মতো অংশ নেন।
সমগ্র খেলোয়াড়ী জীবনে একটিমাত্র টেস্ট, দুইটিমাত্র একদিনের আন্তর্জাতিক ও একটিমাত্র টুয়েন্টি২০ আন্তর্জাতিকে অংশগ্রহণ করেছেন চার্লটন শুমা। ২২ ফেব্রুয়ারি, ২০২০ তারিখে ঢাকায় স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। অন্যদিকে, ৩ মার্চ, ২০২০ তারিখে সিলেটে একই দলের বিপক্ষে একদিনের আন্তর্জাতিকে অভিষেক ঘটে তার। ৬ মার্চ, ২০২০ তারিখে একই মাঠে ও একই দলের বিপক্ষে সর্বশেষ ওডিআইয়ে অংশ নেন তিনি।
২০১৯-২০ মৌসুমে শ্রীলঙ্কা দল জিম্বাবুয়ে সফরে আসে। জানুয়ারি, ২০২০ সালে সফরকারীদের বিপক্ষে টেস্ট সিরিজের অংশ নেয়ার উদ্দেশ্যে তাকে জিম্বাবুয়ে দলে রাখা হয়। কিন্তু, কোন টেস্টে খেলানো হয়নি তাকে। পরের মাসে ক্রেগ আরভিনকে অধিনায়কত্ব প্রদান করে ২০১৯-২০ মৌসুমে বাংলাদেশ গমনার্থে একমাত্র টেস্ট খেলার জন্যে তাকে পুনরায় জিম্বাবুয়ে দলের সদস্য করা হয়। ২২ ফেব্রুয়ারি, ২০২০ তারিখে ঢাকায় অনুষ্ঠিত টেস্টে স্বাগতিক বাংলাদেশ দলের বিপক্ষে অভিষেক পর্ব সম্পন্ন হয় তার। এছাড়াও, একই দলের বিপক্ষে ওডিআই ও টুয়েন্টি২০আই দলে জিম্বাবুয়ের সদস্য হিসেবে মনোনীত করা হয়।
৩ মার্চ, ২০২০ তারিখে সিলেটে সিরিজের দ্বিতীয় দিবা-রাত্রির খেলায় ওডিআই অভিষেক ঘটে তার। এরপর, ১১ মার্চ, ২০২০ তারিখে সিরিজের দ্বিতীয় টুয়েন্টি২০আইয়ে অভিষিক্ত হন তিনি।
জন বাটারওয়ার্থ

জোনাথন মার্ক বাটারওয়ার্থ ইউনিভার্সিটি কলেজ লন্ডন (ইউসিএল) এর পদার্থবিজ্ঞানের একজন অধ্যাপক এবং সার্ন-এর লার্জ হ্যাড্রন কলাইডার (এলএইচসি) এ অ্যাটলাস এক্সপেরিমেন্ট এ কাজ করছেন। তাঁর জনপ্রিয় বিজ্ঞান বই হলো হিগস বোসন অনুসন্ধানের গল্প নিয়ে "স্ম্যাশিং ফিজিক্স", এটি ২০১৪ সালে প্রকাশিত হয় এবং তার সংবাদপত্রের কলাম / ব্লগ "লাইফ অ্যান্ড ফিজিক্স" এটি দ্য গার্ডিয়ান প্রকাশ করেছে।
বাটারওয়ার্থ ম্যানচেস্টারে বড় হয়েছেন এবং গোর্টনের "রাইট রবিনসন হাই স্কুল" এবং "শেনা সাইমন সিক্সথ ফর্ম কলেজে" পড়াশোনা করেন। তিনি অক্সফোর্ড বিশ্ববিদ্যালয়ে পদার্থবিজ্ঞান অধ্যয়ন করেন এবং ১৯৮৯ সালে ব্যাচেলর অব আর্টস ডিগ্রি অর্জনের পরে ১৯৯২ সালে কণা পদার্থবিজ্ঞানে ডক্টর অফ ফিলোসফি ডিগ্রি অর্জন করেন। তিনি তার পিএইচডি গবেষণায় ডাউগ গিংরিচ ও হারবার্ট কে. ড্রেইনার তত্ত্বাবধায়নে হামবুর্গের ডয়েচেস এলেক্ট্রোনেন-সিনক্রোট্রন (DESY) এ হ্যাড্রন-ইলেক্ট্রন রিং এসিলারেটর (HERA) এর আর-প্যারিটি ভায়োলেটিং সুপারসিমেট্রি অবেক্ষণ করতে জেইইউএস (ZEUS) কণা ডিটেক্টর ব্যবহার করেন।
২০১৭ সাল পর্যন্ত বাটারওয়ার্থ কণা পদার্থবিজ্ঞানের উপর বিশেষত সার্ন-এর লার্জ হ্যাড্রন কলাইডারে এটলাস গবেষণায় কাজ করেন। তার গবেষণায় তিনি অনুসন্ধান করেন প্রকৃতি কেন ক্ষুদ্রতম দূরত্ব এবং সর্বোচ্চ শক্তি পছন্দ করে - মৌলিক প্রাকৃতিক আইন। এটি আমাদের সেই পদার্থবিদ্যা বিষয়ে বলে যা মহাবিস্ফোরণের পরে প্রথম কয়েক মুহুর্তে সবচেয়ে গুরুত্বপূর্ণ ছিল। তাঁর গবেষণা সহযোগীদের মধ্যে ব্রায়ান কক্স এবং জেফ ফোরশ’ অন্তর্ভুক্ত রয়েছে এবং তিনি  এ্যাটলাস (ATLAS) গবেষণা, জেডইইউএস (ZEUS) এবং এইচআরএ (HERA) এর উপর গবেষণাকারি বিভিন্ন সফল পিএইচডি শিক্ষার্থীর তত্ত্বাবধায়ক বা সহ-তত্ত্বাবধায়ক ছিলেন।
বাটারওয়ার্থ প্রায়শই সাধারণ মানুষের মধ্যে পদার্থবিজ্ঞান নিয়ে আলোচনা করেন, এর মধ্যে রয়্যাল ইনস্টিটিউশন এবং ওয়েলকাম ট্রাস্টে আলোচনা এবং "নিউজনাইট", "হরাইজন", "চ্যানেল ৪ নিউজ", "আল জাজিরা" এবং বিবিসি রেডিও ৪ এর "টুডে প্রোগ্রাম" এবং "দ্য ইনফিনিটি মাঙ্কি ক্যাজ" অন্তর্ভুক্ত রয়েছে। তিনি গ্যাভিন সালামের উপস্থাপনায় সাইন্স এন্ড টেকনোলজি ফ্যাসিলিটিজ কাউন্সিল (এসটিএফসি) এর তথ্যচিত্র "কলাইডিং পার্টিকল - হান্টিং দ্য হিগস" এ হাজির হয়েছিলেন, যেখানে পদার্থবিদদের একটি দল হিগস বোসন কণা সন্ধান করতে চেষ্টা করেন।
তাঁর গবেষণায় অর্থায়ন করে সাইন্স এন্ড টেকনোলজি ফ্যাসিলিটিজ কাউন্সিল (এসটিএফসি) এবং রয়্যাল সোসাইটি।
২০০৯ সালে বাটারওয়ার্থকে মর্যাদাপূর্ণ রয়্যাল সোসাইটি ওল্ফসন রিসার্চ মেরিট অ্যাওয়ার্ডে ভূষিত করা হয় এবং ২০১৫ সালে তাঁর বিজ্ঞান বিষয়ক বই "স্ম্যাশিং ফিজিক্স" এর জন্য রয়্যাল সোসাইটি উইন্টন পুরস্কারের সংক্ষিপ্ত তালিকায় ছিলেন। ২০১৩ সালে তাকে ইনস্টিটিউট অব ফিজিক্স (আইওপি) কর্তৃক জেমস চ্যাডউইক পদক ও পুরস্কার প্রদান করা হয়।
বাঁকী রাজ্য

বাঁকী রাজ্য ছিলো ব্রিটিশ শাসিত ভারতের উড়িষ্যায় অবস্থিত একটি দেশীয় রাজ্য৷ রাজ্যটির রাজধানী ছিলো বাঙ্কী শহরে, যা বর্তমানে ওড়িশা রাজ্যের কটক জেলার পশ্চিম প্রান্তে অবস্থিত৷ 
রাজ্যটির শেষ রাজাকে ব্রিটিশ সরকার হত্যার মামলায় বাজেয়াপ্ত করেন ও এবং রাজ্যটি ব্রিটিশ সাম্রাজ্যের অন্তর্ভুক্ত করে নেন৷ ১৮৪০ খ্রিস্টাব্দ অবধি এটির বার্ষিক রাজস্ব আদায়ের পরিমাণ ছিলো ৪৪৩ মুদ্রা৷
ওড়িশার কটক জেলার পশ্চিম দিকের পার্বত্য অঞ্চলে অবস্থিত বাঁকী রাজ্য ছিলো মূলত একটি জমিদারি রাজ্য৷ এই অঞ্চলে প্রতিষ্ঠিত পূর্ববর্তী রাজ্যটি একজন প্রভাবশালী রাজা দ্বারা শাসিত হতো৷ খ্রিস্টীয় সপ্তদশ শতকে তিনি তার দ্বিতীয় পুত্রকে উপহার স্বরূপ ডোমপাড়ার নিকট এই জমিদারি দান করেছিলেন৷ 
এই রাজ্যের উত্তর দিকে প্রবাহিত মহানদী নদী ভৌগোলিকভাবে রাজ্যটির সাথে পার্শ্ববর্তী বড়ম্বা ও তিগরিয়া রাজ্যকে পৃথক করেছে৷ এছাড়া পূর্বতন এই রাজ্যটির দক্ষিণে রয়েছে ব্রিটিশ ভারতের পুরী জেলা এবং পশ্চিমদিকে রয়েছে খণ্ডপাড়া রাজ্য। মহানদীর উত্তর প্রান্তেও রয়েছে ১৭৭ টি গ্রামের সমন্বয়ে গঠিত এই রাজ্যের বেশ কিছু অংশ৷ 
মারাঠা সাম্রাজ্যের পতনের পর ১৮০৭ খ্রিস্টাব্দে এই রাজ্য ব্রিটিশদের অধিরাজ্যে পরিণত হয়৷ ১৮২১ খ্রিস্টাব্দে এটিকে ওড়িশার অধিরাজ্যের অন্তর্ভুক্ত করা হয়৷ 
জনগণনা অনুসারে এই রাজ্যের জনসংখ্যা ১৮৭২ খ্রিস্টাব্দে ৪৯,৪২৬ থেকে বেড়ে ১৮৮১ খ্রিস্টাব্দে ৫৬,৯০০ হয়ে দাঁড়ায় এবং ১৯০১ খ্রিস্টাব্দের মধ্যে এর জনঘনত্ব ৩৭৭ জন প্রতি বর্গমাইল হয়৷ রাজ্যের ৯৯.৫ শতাংশই ছিলো ধর্মেই হিন্দু এবং পার্বত্য অঞ্চলে বসবাসকারী মূল জাতি ছিলো জুয়াঙ জাতি। 
বাঁকী রাজ্যের শাসকগণ "রাজা" উপাধিতে ভূষিত হতেন৷ ১৮৪০ খ্রিস্টাব্দে রাজ্যের শেষ রাজা হত্যাকাণ্ডের দায়ে পদচ্যুত হয় এবং তাকে আজীবন কারাদণ্ড দেওয়া হয়, একই সাথে রাজ্যটিকে ত্রুটিপূর্ণ ঘোষণা করে ব্রিটিশ সাম্রাজ্যের অন্তর্ভুক্ত করে নেওয়া হয়৷ অন্তর্ভুক্তির পর বাঁকীর ওপর পুরোপুরিভাবে বেঙ্গল প্রেসিডেন্সির নিয়ন্ত্রনাধীন হয়ে পড়ে এবং রাজ্যটি কটক জেলার অন্তর্ভুক্ত করে প্রশাসনিকভাবে শাসনকার্য সম্পন্ন হতে থাকে৷
রাণী শুকদেঈ (খ্রিঃ ১৬৮৬ - খ্রিঃ ১৭২৬) ছিলেন ওড়িশার বড়ম্বা রাজ্যের রাজকন্যা ও বাঁকী রাজ্যের রাণী৷ এক বিধবা রাণীর খুর্দার গজপতির বিরুদ্ধে তাঁর সাহসিকতা প্রদর্শনের জন্য ভারতের ইতিহাসে স্মরণীয় হয়ে রয়েছেন৷
ইন্টারনেট মিম

ইন্টারনেট মিম, আরো সাধারণভাবে কেবল মিম নামেও পরিচিত ( ), হল এক ধরনের মিম যা ইন্টারনেটের মাধ্যমে সামাজিক মিডিয়া প্লাটফর্মে বিশেষ করে রসাত্মক উদ্দেশ্যে প্রকাশ করা হয়ে থাকে। মিম সামাজিক নেটওয়ার্ক, ব্লগ, সরাসরি ইমেইল বা সংবাদ উৎসের মাধ্যমেও ব্যক্তি থেকে অন্য ব্যক্তির মাঝে ছড়িয়ে যেতে পারে। এটি বিভিন্ন বিদ্যমান ইন্টারনেট সংস্কৃতি বা উপ-সংস্কৃতির সাথে সম্পর্কিত হতে পারে, এবং প্রায়শই বিভিন্ন ওয়েবসাইটে তৈরি বা ছড়িয়ে পড়ে। ইন্টারনেট মিমের একটি হলমার্ক হচ্ছে বৃহত্তর সংস্কৃতির একটি অংশ, উদাহরণস্বরূপ শব্দ এবং বাক্যাংশের ইচ্ছাকৃত ভুল বানান (যেমন "বানাম বুল") বা ভুল ব্যাকরণ ব্যবহার করে; বিশেষ করে, অনেক মিম জনপ্রিয় সংস্কৃতি ব্যবহার করে (বিশেষ করে অন্যান্য মিডিয়ার ইমেজ ম্যাক্রোতে), যদিও এটি কপিরাইট সমস্যার সৃষ্টি করতে পারে।
কুইন এলিজাবেথ-শ্রেণির বিমানবাহী রণতরী

কুইন এলিজাবেথ-শ্রেণিটি যুক্তরাজ্যের রয়্যাল নেভির দুটি বিমানবাহী রণতরীর একটি শ্রেণি। এলিজাবেথ (দ্বিতীয় এলিজাবেথ নয়) এর সম্মানে ৪ ই জুলাই ২০১৪ সালে নেতৃত্বাধীন জাহাজের নামকরণ করা হয় এইচএমএস কুইন এলিজাবেথ। ২০১৮ সালে প্রত্যাশিত প্রাথমিক পরিচালনা সক্ষমতা সহ ২০১৭ সালের ৭ ডিসেম্বর কমিশন লাভ করে। দ্বিতীয়টি, এইচএমএস "প্রিন্স অব ওয়েলস" ২০১৭ সালের ২১ ডিসেম্বর জলে ভাসানো হয় এবং এটি ২০১৯ সালের ১০ ডিসেম্বর কমিশন লাভ করে। ন্যাটো ২০১৪ ওয়েলস শীর্ষ সম্মেলনে তৎকালীন প্রধানমন্ত্রী ডেভিড ক্যামেরন ঘোষণা করেন যে দ্বিতীয় বিমানবাহী রণতরীকে আগামি কয়েক বছরের মধ্যে অনিশ্চয়তার অবসান ঘটিয়ে পরিষেবাতে আনা হবে। এটি নভেম্বরের ২০১৫ সালে সরকারী কৌশলগত প্রতিরক্ষা পর্যালোচনা দ্বারা নিশ্চিত করা হয়, পাশাপাশি উভয় বাহকই পরিষেবাতে প্রবেশ করায় এটি যে কোনও সময় উপলব্ধ।